Uzbekistan. Navai. Old film poster\nРустам Обидов кино учун зарур бўлган 750 минг доллар маблағ ва кинода иштирок этадиган 4000 кишини едириб-ичириш учун тижорий ҳомий топганини айтади.\nОбидовнинг Озодликка айтишича, “Паноҳ” деб номланган бу филмни суратга олиш учун маблағ мавжудлигига қарамасдан, “Ўзбеккино” Давлат акциядорлик ширкати филмни суратга олишга рухсат бермаяпти.\nОзодлик билан суҳбатлашган “Ўзбеккино” ДАК мутахассислари эса Алишер Навоий ҳақидаги филм сценарийсидаги диалоглар буюк ўзбек шоири ва давлат арбоби яшаган давр руҳини бермаслиги ва Тошкент шевасига яқин тилда ëзилганлигига эътироз билдиришган.\nАлишер Навой номидаги адабиëт институтининг сценарий билан танишиб чиққан мутахассислари киноасардаги бадиий тўқиманинг ҳаддан зиёд бўрттирилгани ва фойдаланилган ғазаллар хронометрияси нотўғри эканига эътироз билдиришган.\n“Ўзбеккино” ДАК мутахассислари сценарий қайта ишлаш учун муаллифга қайтарилганини айтишди.\nНавоий ҳақида тарихий кино олмоқчи бўлган кинорежиссер Рустам Обидов олим ва мулозимларнинг тижорий кино ҳақида тасаввури йўқлигидан нолиди:\n- Агар мен улар айтгандек эски адабий тилда кино олсам, спонсорларга улар сарфлаган пулни қайтариб бера олмайман. Кино тижорий муваффақиятга эриша олмайди. Мен давлатдан бир тийин ҳам олмасдан, Навоий каби тарихий шахс ҳақида кино олмоқчиман, аммо изн беришмаяпти, - дейди Рустам Обидов.\nНавоий ҳақида кино яратиш режаси Рустам Обидовда таниқли шоир Музаффар Мирзонинг “Паноҳ” қиссасини ўқиб чиққанидан кейин пайдо бўлган.\nҚисса Алишер Навоийнинг Ҳиротдаги тазйиқлардан қочиб, Самарқанддан паноҳ топгани ҳақида ҳикоя қилади. Кейинчалик Музаффар Мирзо бу мавзуни "Шаъм ва шамшир" романида ҳам ëритди.\n"Паноҳ" қиссасида Навоийнинг самарқандлик Гулрухсор исмли қизга ошиқ баëн қилинади.\nКинорежиссер Рустам Обидов киносценарий ëзиш чоғида шоир Музаффар Мирзо билан маслаҳатлашганини айтади.\nРустам Обидовнинг Навоий ҳақида филм олишини умумият-ла олқишлаган Музаффар Мирзо тил ва эркин талқин борасидаги танқидларни асосли, деб билади:\n- Навоийни замонавий тилда гапиртириб бўлмайди. Худди Қодирий асаридаги Отабекни замонавий шевада гапиртириб бўлмагани каби. Қодирий тили деб атаганимиз гўзал тилни ëшлар тушунмайди, дейишга асос йўқ. Яна бир эътироз бадиий талқин ва эркин тўқима борасида. Навоий ҳаëти ўзи ва салафлари тарафидан ўта аниқ ҳужжатлашган. Шу маънода эркин талқин фақат бизни чалғитади, - дейди шоир Музаффар Мирзо Озодлик билан суҳбатда.\nСуҳбатдошга кўра, яқин тарихда совет ëзувчилари Уйғун ва Иззат Султонлар тарафидан ëзилган “Навоий” спектаклидан ўрин олмиш чалкашликлар кўпчилик онгида Навоий ҳақида нотўғри тасаввур ҳосил қилган.\n- Биз Навоий каби улуғ сиймо ҳақида кино олар эканмиз, етти ўлчаб бир кесишимиз керак, - дейди Музаффар Мирзо.\nЎзбекистонлик кинорежиссер Рустам Обидов эса ўзбек мулозимлари ва олимларининг ортиқча жиддий ëндашуви эркин ижод жараëнига халақит бераëтганидан тинчсизланган.\nОбидовга кўра¸ шундай андишалар боис 20 йилдан бери Ўзбекистонда бирорта ҳам тарихий мавзудаги кино суратга олинмади.\n62 ёшли киночи Рустам Обидов “Менга сен керак”, "Меним ëрим - ëлғончи “, “Совға” филмларини суратга олиб, тижорий муваффақиятга эришган.\nРустам Обидов Тошкентдаги “Усто Мажид – Файз” студиясининг асосчисидир.


Мамлакатимизда ёш авлодни ҳар томонлама баркамол, юксак маънавиятли ва билимли қилиб вояга етказиш, она ватанимиз, тарихимиз ва анъаналаримизга ҳурмат руҳида тарбиялашга давлат сиёсати даражасида эътибор қаратилмоқда. Айниқса, бугунги ёшларимизнинг билим чўққиларини эгаллаб, дунё миқёсида ўз иқтидорларини намойиш этишлари учун барча имкониятлар яратилган. Ўзбекистон Республикаси През ...\nЗарафшон шаҳар "Довгистов" қўрғонида Ўзбекистон "Миллий тикланиш" демократик партияси аъзоси, халқ депутатлари шаҳар Кенгаши депутати Н. Жумабоев ташаббуси билан кўпкари ўйини ўтказилди. Унда 100 нафардан зиёд чавандоз "Миллий тикланиш" соврини учун ўзаро куч синашди. От чоптириш ва улоқ олишда тенгсизлигини намойиш этган хатирчилик Исломжон ...\nНавоий шаҳридаги "Меҳрибонлик уйи" тарбияланувчилари Наврўз айёмини жажжи юракларида шодлик билан қарши олишди. Уларга байрамона кайфият улашиш мақсадида "Ўзсаноатқурилишбанк" АТБ Навоий минтақавий филиали томонидан вилоятимиз марказидаги "Гулшан" тантаналар уйида баҳорий таомлар билан безатилган байрам дастурхони ёзилди. — ...\nТоморқа даромад манбаи. Буни яхши билган тушунган юртдошларимиз ҳар қачир ердан унумли фойдаланиб, манфаатдор бўлаётгани мисолида кўришимиз мумкин. Кармана туманидаги Жалойир қишлоғи аҳолисининг том маънода деҳқонлар десак асло муболаға бўлмайди. Бугун мазкур қишлоқ деҳқонлари етиштирган мева-сабзавот маҳсулотлари вилоят марказий бозорларини тўлдиришда муносиб ҳисса бўлиб қўшилмоқда. ...\nМамлакатимизда байрамлар арафасида бунёдкорлик ва ободончилик ишлари янада жадаллашиб, янги биноларни фойдаланишга топшириш анъанага айланган. Наврўз муносабати билан вилоятда ўнлаб янги хизмат кўрсатиш, ишлаб чиқариш ва ижтимоий соҳа объектлари фойдаланишга топширилгани аҳоли учун муносиб туҳфа бўлди. Хусусан, навоийлик тадбиркор Улуғбек Файзиев томонидан ул ...\nНавоий шаҳри марказидаги Алишер Навоий номидаги истироҳат боғи узра таралган куй-қўшиқлар, лапарлар, болажонларнинг шодон кулгулари барчани Наврўз сайлига чорлади. Фольклор-этрнографик жамоаларнинг чиқишлари, кураш мусобақалари, миллий ўйинлар каттаю-кичикка бирдек қувонч улашди. Дошқозонларда қайнаган сумалак қалбларга баҳорий илиқлик олиб кирган бўлса, дастурхонла ...


Андижонда бу йил 30 та мактаб таъмирланади. 13 та ихтисослашган мактаб фаолияти ташкил этилади - Халқ сўзи\n15:56 18 Июнь 2021 Сиёсат\nВилоятда улкан бунёдкорлик ва ободонлаштириш ишлари олиб борилмоқда. Жорий йилда 271 та кўп қаватли, шунингдек, ипотека асосида 2 минг 500 та якка тартибдаги уйлар қурилмоқда. Шулардан 2 минг 710 та хонадонга субсидия ажратилади.\nБу йил 460 километр ичимлик суви, 1 минг 147 километр электр узатиш тармоқлари қурилиши ва таъмирланиши қайд этилди.\nТаълим, тиббиёт соҳаларида ҳам хайрли ишлар кўп. Бу йил 30 та мактаб таъмирланади. Математика, кимё-биология, информатика ва ахборот технологияларига ихтисослашган 13 та мактаб фаолияти ташкил этилади.


Душанбега сув оти ва фил келади\n18 май 2021, Тошкент вақти: 22:08\nДушанбе ҳайвонот боғи экзотик ҳайвонлар билан бойийдиган бўлди. Шу йил май ойида тожикистонликлар Россиядан келтирилажак бегемот ва Ҳиндистондан олиб келинажак филни кўриш имконига эга бўладилар.\nДушанбе шаҳар ҳайвонот боғи директори Назарали Сатторов билан суҳбатдан маълум бўлишича, Россиянинг Калининград ҳайвонот боғи совға қилаётган бегемот (сув оти) учун 35 минг сомонийга (тақрибан 8800 доллар – таҳр.) уй қурилган экан.\n- Ҳозирча бегемотни олиб келишимиз муаммо бўлиб турибди. Чунки бу ҳайвонни пассажир самолётида олиб келиб бўлмайди, унинг учун ҳарбий учоқ керак.\nШу биргина ҳайвонни олиб келиш учун тахминан 2000 минг доллардан ортиқроқ маблағ сарфлаш зарур. Бизда бундай имконият йўқлиги учун Душанбе шаҳар ҳукумати ўз бюджетидан пул ажратмоқчи, деди Сатторов.\nҲайвонот боғи директори Ҳиндистондан келтирилажак фил учун ҳам уй тайёрлигини ва бу ажабтовур ҳайвонни Душанбега олиб келиш учун Ҳиндистоннинг Тожикистондаги элчихонаси кўмаклашишга ваъда берганини маълум қилди.\nНазарали Сатторов Душанбе ҳайвонот боғига нодир ҳайвонлар ва паррандаларни олиб келиш жуда қимматга тушаётгани сабабли бу борада қўшни мамлакатлар билан ҳамкорлик қилиш мақсадга мувофиқроқ бўлишини қайд этди. Боғ директорининг айтишича, бу йўналишда Ўзбекистон билан яхши ҳамкорлик йўлга қўйилган.\n- Ўтган уч йил мобайнида биз Тошкент ҳайвонот боғидан 6 турдаги ҳайвон қабул қилиб олдик. Туяқуш, лама, Америка чўчқалари шулар жумласидандир.\nБошқа мамлакатларга қараганда, Ўзбекистон билан ҳамкорлик биз учун жуда арзонга тушади. Чунки уларни махсус автомобилда Ўзбекистон билан чегарадош Турсунзода тумани орқали олиб келиш мумкин, дейди Назарали Сатторов.\nҚарийб 6 гектар майдонни эгаллаган Душанбе шаҳар ҳайвонот боғи ўтган асрнинг 60-йилларида қурилган бўлиб, унга дунёнинг турли мамлакатларидан 300 дан ортиқ турдаги ҳайвон ва паррандалар олиб келинган эди. Аммо 1992 йил Тожикистонда бошланиб кетган фуқаролик уруши чоғида бу ҳайвонларнинг бир қисми турли қуролли гуруҳлар томонидан ўғирлаб кетилган бўлса, қолган қисми очликдан ўлган эди.\nБугун дам олиш кунида болаларини Душанбе ҳайвонот боғига олиб келган ота-оналар фуқаролар уруши таъсирида харобага айланган боғда ҳозир вазият яхши томонга ўзгарганини эътироф этдилар.\n- Аввалги йил келганимда зоопаркнинг ҳидига чидаб бўлмасди. Кейин ҳайвонларнинг кўпи, масалан, айиқполвон жуда хароб аҳволда эди.\nМана бу йил уларнинг ҳар бири алоҳида уйчада, кейин улар сув ичадиган ҳовузлар ҳам тозаланибди. Ҳайвонларнинг кўпчилиги, масалан, туя, туяқуш, айиқ болалагани уларнинг яхши парвариш қилинаётганидан далолат беради, дейди ўзини Тамара деб таништирган суҳбатдошимиз.\nДушанбелик Икромжон эса ҳайвонот боғида унчалик ўзгариш кўрмаганини айтади:\n- Унчалик ўзгариш йўқ. Ҳайвонлар кам. Ҳозир деярли уй ҳайвонлари қолган. Биз ўтган йили ўғлим билан Москва зоопаркида бўлдик. Ана уни ҳайвонот боғи деса бўлади, дейди Икромжон.\n- Делфин, пингвин кўрдик. Бу ерда улар йўқ, дея гап қистиради отаси билан Москва ҳайвонот боғини айланиб қайтган 5 ёшли Исломжон.\nШу йил баҳорида Тошкент ҳайвонот боғини айланиб қайтган Мақсудахон эса Душанбе ҳайвонот боғини ҳам шу даражага етказиш учун ҳукуматнинг махсус эътибори зарурлигини айтади.\n- Душанбеда фақат меҳмонхона, ресторанлар қурилади. Унинг ўрнига зоопаркни ободонлаштириш учун аҳамият қаратиш керак. Бунга фақат ҳайвонот боғи директорининг кучи етмайди. Бу ерда ҳукумат пул ажратиши керак. Мана, болаларимиз жуда кўп ҳайвон турини билмайди. Экзотик ҳайвонларни фақат дарслик китобларида кўришади, холос, дейди Мақсудахон.\nСуҳбатдошимизнинг бу таънасида жон бордек, чунки кейинги йилларда ҳайвонот боғига маҳаллий ҳукумат томонидан етарлича эътибор қаратилмаяпти.\nҲайвонот боғи директори Назарали Сатторовнинг айтишича, гарчи расмийлар ҳайвонлар сақланадиган хоналар таъмири ва айрим жиҳозларни сотиб олиш учун ёрдам бераётган бўлсалар-да, ҳайвонлар озуқаси учун на шаҳар бюджетидан, на республика бюджетидан маблағ ажратилаётгани йўқ.


Оқсил етишмовчилигининг асосий 7 белгиси - 31 Мая 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-06-20, 6:41 AM\nГлавная / Bosh sahifa » 2021 » Май » 31 » Оқсил етишмовчилигининг асосий 7 белгиси\nУглеводлар ва ёғлар оқсилдек энергия бера олмайди.\n2. Соч ва тирноқларнинг нозиклашиши ва тўкилиши.\nУлар кератиндан ташкил топган. Кератин эса оқсилдан.\n3. Жарохатнинг жуда секин битиши.\nОқсил организмнинг асосий қурилиш материали!\n4. Тез-тез инфекцион касалликларга чалиниш.\nИммун тизим элементлари оқсиллардир! Оқсилсиз лизоцим ва интерферон ишлаб чиқарилиши сусайиб кетади.\n5. Танадаги шишлар.\nОрганизмда сув-туз баланси бузилади, натижада тўқималарда сув йиғилади. (Қовоқдаги шишлар, кунни иккинчи ярмида оёқ кийимнинг сиқиши)\n6. Тана вазнининг камайиши.\nМушаклар оқсиллардан ташкил топган. Оқсил етишмаслиги мушаклардаги оқсилларнинг сафарбар бўлишига, бу эса, мушаклар атрофиясига олиб келади. Тез чарчоқ, холсизлик белгилари кучаяди.\n7. Ёмон/тушкун кайфият.\nОқсил нейромедиатор серотонин ишлаб чиқарилишида асосий модда ҳисобланади. Кайфиятнинг яхши бўлиши, стрессга чидамлилик айнан серотонинга боғлиқ.\nКатегория: Foydali maslahatlar / Полезны советы | Просмотров: 47 | Добавил: #uznews, #news, #newsuz, #ahborot, #Yangiliklar, #xabarlar, #Yangilik, #новости, #habarlar | Рейтинг: 0.0/0


20:50 / 03.02.2016\nИнтернетда яқинда Чимкентда ҳибсга олинган, пиво ишлаб чиқарувчи завод эгаси Тўхтар Тулешовнинг кичик қизининг туғилган куни видеоси пайдо бўлди.\nВидеода туғилган кун "Узуклар ҳукмдори" фильмидаги услубда ўтаётганини кўриш мумкин. Туғилган куни бўлаётган қизча фильмдги асосий аёл қаҳрамонлардан бири – эльфлар маликаси Арвен, қизчанинг отаси эса эльфлар қироли Элронда қиёфасида бўлган.\nТуғилган кун меҳмонлари ҳам фильмдаги қаҳрамонлар – эльфлар, хоббитлар, орклар, сеҳргарлар ва қора отлиқлар қиёфасида бўлганлар. Тантана турли декорацияларда ўтган: сирли дарахтлар лавҳалари уруш саҳнаси, дарё бўйлаб оқиш эса "хоббитлар қишлоғи"даги ўтиришлар билан алмашган.\nШунингдек, тантанага таклиф қилинган артистлар орасида Россиянинг M-Band гуруҳи ҳам бўлган.\nТўхтар Тулешов 30 январда Чимкентда ўтказилган махсус операция вақтида яна 3 киши билан бирга ҳибсга олинганди.


Ўзбекистонда замонавий реабилитация техник воситалари ишлаб чиқариш йўлга қўйилади\n10:02 / 15.08.2015 2554\nЎзбекистонда шу вақтга қадар хориждан импорт қилинаётган замонавий реабилитация техник воситаларини ишлаб чиқиш йўлга қўйилади. Бу ҳақда 14 август куни Ўзбекистон Республикаси Меҳнат ва аҳолини ижтимоий муҳофаза қилиш вазирлиги ҳамда ногиронлар жамоат ташкилотлари ўртасидаги консультатив учрашув чоғида маълум қилинди.\nЎзбекистон Республикаси Меҳнат ва аҳолини ижтимоий муҳофаза қилиш вазирлиги ахборот хизматининг маълум қилишича, ўтган уч йил ичида Ўзбекистонда 8770 нафар имконияти чекланган шахс давлат ҳисобидан ногиронлар аравачаси, эшитиш воситалари, қўлтиқтаёқ ва ҳассалар билан таъминланиб, ушбу мақсадларга 4,7 млрд сўм сарфланди. “Кексаларни эъзозлар йили давлат дастури”да белгиланган чора-тадбирларни амалга ошириш мақсадида реабилитация техник воситаларини бепул тақдим этишга ажратилаётган давлат бюджети маблағлари яна икки оширилиши белгиланган.\nМуқаддам ногиронлар учун реабилитация техник воситаларининг аксарияти хориждан катта маблағлар ҳисобига импорт қилинар эди. Мамлакатимиздаги қулай инвестицион муҳит кўплаб халқ истеъмоли маҳсулотлари, шу жумладан ногиронлар учун зарур техник воситаларни ҳам ўзимизда ишлаб чиқаришга имкон туғдирмоқда. Шу мақсадда жорий йил 10 август куни Меҳнат ва аҳолини ижтимоий муҳофаза қилиш вазирлиги томонидан импорт қилинувчи замонавий реабилитация техник воситалари намуналари кўргазмаси ташкил этилди. Унда энг энг замонавий ва инновацион маҳсулотлар келгусида республикамизда тайёрланишини кўзда тутган ҳолда маҳаллий ишлаб чиқарувчилар учун тақдим этилди.\nУчрашув вақтида Меҳнат ва аҳолини ижтимоий муҳофаза қилиш вазирлиги мазкур маҳсулотларни “Ўзавтосанот” АК, “Ўзбекистон темир йўллари” АЖ, “Ўзэлтехсаноат” АК, “Ўзбекенгилсаноат” АЖ негизида ишлаб чиқариш йўлга қўйилишини маълум қилди.


Нўъмон Ҳасанов: Жавоҳир Сидиқов масаласи? У жамоада қолади\n16 июнь,2017, 21:36 290\nОлий лиганинг 13-туридан ўрин олган “Бунёдкор” – “Қўқон-1912” (2:1) учрашувидан кейинги ташкил этилган матбуот анжуманининг дастлабки қисмида қўонликлар устози Нўъмон Ҳасанов иштирок этди.\n– Чиройли ўйин бўлди. Томошабинлар учун очиқ футбол намойиш этилди. Ҳар иккала жамоа гол уриш учун етарлича имкониятларга эга бўлди. Аммо биз иккинчи голни уришда бироз оқсадик. Ўйин учун йигитларимизга катта раҳмат айтаман. Қўқондан келган минглаб ишқибозларга ташаккур билдираман. Кейинги учрашувларда бор кучимизни сарфлаб уларни хурсанд этишга ҳаракат қиламиз.\n“Бунёдкор” бугун ҳужумда кўпчилик бўлиб ўтгани жамоамиз ҳимоячиларини бироз шошилтириб қўйди. Шу боисдан ҳам уларни ҳужумларини бартараф этишда муаммоларга дуч келдик. Мағлубиятсиз серияни бузилгани барибир кишини дилини хира қилди. Иккинчи даврада ҳам жамоа таркибини кучайтиришга ҳаракат қиламиз. Жавоҳир Сидиқов масаласи? Менимча, Жавоҳир Сидиқов жамоада қолади.\n– Филипп Райевацга “Насаф” ҳамда “Қизилқум” жамоалари қизиқаяпти. Иккинчи даврада ушбу футболчини йўқотиб қўйишдан қўрқмаяпсизми?\n– Бу футболчини ўзим олиб келганман ва Райевац жамоамизда қолади. Унинг хизматлари эвазига жамоамиз ушбу мавсумда муваффақиятли ўйнамоқда. Райевацни “Насаф” ёки “Қизилқум”га қўйиб юбормаймиз. Бу қизиқиш ҳақида биринчи маротаба эшитиб турибман.\n“Қўқон-1912” Олий лигадаги 370-ўйин арафасида 19 21.11.2017\n“Сўғдиёна” қаҳрамони мухлислар ва жамоадошларидан миннатдор эканини айтди 91 20.11.2017\nШквиринни ҳайратлантирган ўйинда киритилган голларни томоша қилинг (видео) 202 19.11.2017\nНўъмон Ҳасановнинг жамоаси ўз мақсадига эриша олдими? 161 19.11.2017\nИгорь Шквирин жамоасининг ғалабасидан ҳайратда қолди 179 19.11.2017


Шавкат Мирзиёев ИТБ саммитида банк фаолиятига оид бешта таклиф билдирди - EFFECT.UZ\nШавкат Мирзиёев ИТБ саммитида банк фаолиятига оид бешта таклиф билдирди\n. 21:12 | 02.09.2021\nТошкент шаҳрида 2 сентябрь, пайшанба куни бўлиб ўтган Ислом тараққиёт банки бошқарув кенгашининг 46 йиллик анжуманида Президент Шавкат Мирзиёев банк фаолиятига тааллуқли қатор таклифларни айтди.\n“Бугунги кунда дунё мамлакатлари иқлим ўзгариши, йирик миграцион жараёнлар, табиий, энергетика ва озиқ-овқат ресурсларининг етишмовчилиги каби жиддий синовларга дуч келмоқда. Бу хавф-хатарларни самарали енгиш учун банкнинг аъзо мамлакатлари инновация ва технологияларни ривожлантириш ва жорий қилиш масалаларида кенг қамровли ҳамкорлик ўрнатиши лозим.\nБиз Ислом тараққиёт банкининг ушбу жараёнларга тўлақонли етакчилик қилиш салоҳиятига ишонамиз. Шундан келиб чиқиб, банкимиз фаолиятини қуйидаги йўналишлар бўйича такомиллаштириш зарур, деб ҳисоблаймиз.\nБиринчидан, ‘Ғарбий Африкадан Шарқий Осиёгача — яшил коридор’ номли савдо-иқтисодий маконни шакллантириш концепциясини ишлаб чиқишни таклиф этамиз. Айниқса, бу пандемия даврида ғоят катта аҳамиятга эга. Концепциянинг рўёбга чиқарилиши ўзаро савдо ва сармоявий алоқаларни кенгайтиришга, мамлакатларимизнинг барқарор ўсишига ва иқтисодий жиҳатдан бирлашишига хизмат қилади.\nИккинчидан, Халқаро ислом савдо-молия корпорацияси ҳамда Инвестициялар ва экспорт кредитларини суғурталаш ислом корпорацияси томонидан молиявий инструментларни кенгайтириш лозим. Бу саъй-ҳаракатимиз эркин савдони рағбатлантириш, инвестициявий хатарларни суғурталаш, транспорт ва логистика инфратузилмаларини ривожлантиришга муносиб ҳисса қўшади.\nУчинчидан, ‘пост-ковид’ даврида аъзо мамлакатлар иқтисодиётлари ривожланишига инновацион тус бериш жуда муҳим масаладир.\nЖумладан, Ислом тараққиёт банкининг фан, технология ва инновациялар жамғармасининг салоҳияти ва имкониятларидан тўлиқ фойдаланиш; қишлоқ хўжалигига илғор ишланмаларни жорий қилиш орқали озиқ-овқат хавфсизлигини таъминлаш; қайта тикланадиган энергия ва экологик технологияларнинг қўлланишини кенгайтириш асосида ‘яшил иқтисодиёт’ни ривожлантириш айниқса долзарбдир.\nТўртинчидан, минтақавий аҳамиятга эга инвестицион ва инфратузилма лойиҳаларини молиялаштиришни кенгайтириш даркор. Биз бу билан мамлакатларимизнинг ўзаро боғлиқлигини янада мустаҳкамлашга эришамиз.\nБешинчидан, янги йўналишларни молиялаштириш мақсадида, аъзо мамлакатлар томонидан Ислом тараққиёт банки капиталини ошириш бўйича аввал қабул қилинган қарор ижросини тезкор равишда таъминлашимиз зарур“, — деди Президент.\n«Толибон» бугун Панжширга ҳужум уюштиради – Tolo News\nОғир шароитда ҳам кўнгил ҳушликни унутмаган нью-йоркликлар


Бухорода автобус портлаши оқибатида вафот этган ва жабрланганлар рўйхати эълон қилинди / Ўзбекистон янгиликлари, энг сўнгги хабарлар\nСИЁСАТ 0 Шархлар 2952 кўрилди\n18 сентябрь куни соат 07:30 ларда Бухоро вилояти Когон тумани ҳудудидан ўтувчи Бухоро – Қоровулбозор магистрал йўлида автобуснинг газ балони портлаши оқибатида 5 киши вафот этгани, 21 киши турли жароҳатлар билан касалхонага жойлаштирилгани ҳақида хабар қилган эдик.\n21 нафар йўловчиларнинг 5 нафари оғир, 7 нафари ўрта оғир ҳамда 9 нафари енгил аҳволда, 5 нафар оғир беморлар Республика шошилинч тез тиббий ёрдам илмий маркази Бухоро филиалига, қолганлари эса Когон шаҳар шошилинч тез тиббий ёрдам марказига ётқизилиб, уларга шифокорлар томонидан малакали тиббий ёрдам кўрсатилмоқда.\nБухоро вилоят ИИБ ушбу кўнгилсизлик оқибатида жабрланган ва ҳалок бўлган шахсларнинг рўйхатини UZ24'га маълум қилди.\nВафот этган шахслар:\n1.Эргашева Фотима Ахроровна, 1974 йилда Вобкент туманида туғилган, миллати ўзбек, Ўзбекистон фуқароси, муқаддам судланмаган, оилали, вақтинча ишсиз, Вобкент тумани, “Пушмон” МФЙ “Хайрабодча” қишлоғида яшаган.\n2.Жумаева Нилуфар Абдуллаевна, 17.01.1984 йилда Вобкент туманида туғилган, миллати ўзбек, Ўзбекистон фуқароси, муқаддам судланмаган, оилали 2 нафар фарзанди бор, вақтинча ишсиз, Вобкент тумани, “Пушмон” МФЙ “Хайрабодча” қишлоғида яшаган.\n3.Жумаева Ҳилола Файзуллаевна, 03.08.1982 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” МФЙ, “Хайрабодча” қишлоғида яшаган.\n4.Садуллаева Робия Ғайбуллаевна, 17.05.1986 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” МФЙ, “Пушмон” қишлоғида яшаган.\n5.Розиқова Гулшод Ўраловна, 11.02.1970 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Кумушкент” МФЙ, “Кумушкент” қишлоғида яшаган.\n6.Қобилов Вали Комилович, 12.04.1972 йил Вобкент туманида туғилган, миллати ўзбек, Ўзбекистон фуқароси, муқаддам судланмаган, оилали 2 нафар фарзанди бор, “Вобкент Гулшани” МЧЖ ҳайдовчиси, Вобкент тумани,“Пушмон” МФЙ, “Хайрабодча” қишлоғида яшайди.\nТан жароҳати олган шахслар:\n7. Жабборова Маржона Ўткир қизи, 29.03.1999 йил Вобкент туманида туғилган, миллати ўзбек, Ўзбекистон фуқароси, турмушга чиқмаган, муқаддам судланмаган, Вобкент тумани, “Пушмон” МФЙ, “Хайрабодча” қишлоғида яшайди\n8.Жумаева Нигина Нарзуллаевна, 21.07.1991 йил Вобкент туманида туғилган, миллати ўзбек, Ўзбекистон фуқароси, оилали 1 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” МФЙ, “Хайрабодча” қишлоғида яшайди.\n9.Атоева Фарида Дониёровна, 12.02.1987 йил Вобкент туманида туғилган, миллати ўзбек, Ўзбекистон фуқароси, оилали 1 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” МФЙ, “Хайрабодча” қишлоғида яшайди.\n10.Насуллоев Аҳад Раҳмонович, 18.09.1975 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, Кумушкент қишлоғида яшайди.\n11.Асроров Ғафур Ражабович, 09.08.1955 йил Бухоро туманида туғилган, миллати ўзбек, Ўзбекистон фуқароси, оилали 5 нафар фарзанди бор,нафақада, муқаддам судланмаган, Вобкент тумани, “Пушмон” МФЙ, “Хайрабодча” қишлоғида яшайди.\n12.Розиқова Гулсум Ўраловна, 23.04.1974 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Кўлхатиб” МФЙ, “Ғутпариғи” қишлоғида яшайди.\n13.Розиқова Гулзода Ўраловна, 22.07.1976 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Кўлхатиб” МФЙ, “Ғутпариғи” қишлоғида яшайди.\n14.Эргашева Гуландом Шариповна, 10.01.1978 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, “Хайрабодча” қишлоғида яшайди.\n15.Эргашев Вали Ахрорович, 16.06.1968 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Хайрабодча” қишлоғида яшайди.\n16.Тошева Зайнаб Шахановна, 25.12.1970 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, “Облогўй” қишлоғида яшайди.\n17.Саноев Мухтор Ёдгорович, 27.01.1968 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, “Облогўй” қишлоғида яшайди.\n18.Жўрақулова Сарвиноз Норпўла-товна, 12.04.1992 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, “Кумушкент” қишлоғида яшайди.\n19.Жўрақулова Садоқат Норпўлатовна, 07.08.1996 йил Вобкент туманида туғилган, миллати ўзбек, Ўзбекистон фуқароси, турмушга чиқмаган, вақтинча ишсиз, муқаддам судланмаган, Вобкент тумани, “Кумушкент” қишлоғида яшайди.\n20.Розиқова Гуландом Ўраловна, 11.05.1981 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Теракли” қишлоғида яшайди.\n21.Шоназарова Абера Туробовна, 25.12.1986 йил Вобкент туманида туғилган, миллати ўзбек, Ўзбекистон фуқароси, оилали 1 нафар фарзанди бор, вақтинча ишсиз, муқаддам судланмаган, Вобкент тумани, “Ҳайрабодча” қишлоғида яшайди.\n22.Пўлатова Инобат Муртазоевна, 23.11.1972 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Ҳайрабодча” қишлоғида яшайди.\n23.Розиқова Гулноз Ўраловна,13.08.1972 йил Вобкент туманида туғилган, миллати ўзбек, Ўзбекистон фуқароси, оилали 5 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” қишлоғида яшайди.\n24.Бекмуродова Малика Ибрагимовна, 25.03.1982 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” қишлоғида яшайди.\n25.Ботирова Фазила, 1957 йил Вобкент туманида туғилган, миллати ўзбек, Ўзбекистон фуқароси, оилали 3 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” қишлоғида яшайди.\n26.Ўринова Ҳурмат Ахтамовна, 29.07.1987 йил Вобкент туманида туғилган, миллати ўзбек, Ўзбекистон фуқароси, оилали 2 нафар фарзанди бор, вақтинча ишсиз, муқаддам судланмаган, Вобкент тумани, “Пушмон” қишлоғида яшайди.\nҲодиса юзасидан дастлабки терговолди текширув ишлари олиб борилмоқда.\nЎзбекистоннинг ташқи қарзи бўйича янги маълумотлар берилди


4 йил аввал 1529 siyrat.uz\nЎша пайтда Муҳаммад мустафо соллаллоҳу алайҳи васаллам ўзларининг муборак умрларидан қирқинчи йилини ўтказар эдилар. Дунё жар ёқасига келиб қолган эди. Турли разолатлар ботқоғига ботган инсоният ўзини ўзи ўлдиришга уринмоқда эди. Бутун атрофни жоҳилият зулмати қоплаган эди. Қаёққа қарасанг, ҳаром-хариш, зулм-истибдод, ёлғон-туҳмат, душманлик ва жаҳолат ҳукм сурар эди. Ўша пайтда бутун дунё жоҳилий ҳаёт кечирар эди. Инсоният бошдан-оёқ жаҳолат ботқоғига ботган эди. Кишиларнинг барчаси ҳозиргига ўхшаб бўлган-бўлмаган, бузуқ ва аслсиз ақийдаларга эътиқод қилар эди. Уларнинг оилавий, ижтимоий, иқтисодий, маданий ва сиёсий ҳаётларида жабр-ситам, зулму ноҳақлик ҳукм сурар эди. Қўйингки, инсон ҳаётининг ҳар бир соҳасида разолат, ҳақсизлик, жаҳолат ҳукмрон эди. Инсоният жоҳилиятнинг қуюқ зулматида, қаттиқ ғафлат уйқусида ётар эди. Ана шундоқ қуюқ зулмат, моғор босган қалблар ухлаган бир пайтда фақатгина бир инсоннинг моғор босмаган пок қалби уйғоқ эди. Ўша ягона уйғоқ қалб мавжуд вазиятдан норози бўлиб, мазкур қоронғуликдан нурга чиқиш йўлини ахтарар эди. Мазкур муборак қалб, Макка номли шаҳарда Абдуллоҳ исмли отадан, Омина исмли онадан туғилган, Аллоҳнинг инояти билан жоҳилиятнинг барча чиркинликларидан сақланиб қолган Муҳаммад исмли муборак инсоннинг қалби эди. Мазкур ягона пок қалб эгаси жоҳилият зулматидаги ноҳақлик, фисқу фужур ва бошқа номаъ¬қулчиликлардан четланиб, Макка шаҳри четидаги тоғдаги «Ҳиро» номли ғорга кириб ўтирар ва инсоният қандоқ қилиб жоҳилият зулматидан нурга чиқиши мумкин, деб фикр юритар эдилар. У Зот шу тариқа бўлажак улкан ҳодисаларга ўзлари билмаган ҳолда тайёрланар эдилар. Айни ўша пайтда инсониятни Ўз қўли билан яратиб, уни гўдаклигидан турли саркашликларига, инжиқликларига ва хатою адашишларига қарамай пайғамбарлар юбориб, китоблар нозил қилиб тарбиялаб олиб келаётган Аллоҳ таоло, инсониятнинг навбатдаги ва энг катта адашувидан кейин унга энг охирги Пайғамбарни юборишни, энг сўнгги китобини нозил қилишни ва энг сўнгги, мукаммал ва доимий шариатини жорий қилишни ирода қилган пайт келган эди. Ҳа, пайғамбарлик келишидан уч йил аввал Муҳаммад соллаллоҳу алайҳи васалламда Маккаи Мукаррама яқинидаги Ҳиро ғорида бир йилда бир ой (Рамазон ойида) «таҳаннус» ибодати, яъни ғорда ўтириб руҳий покланиш одати пайдо бўлган эди. У Зот ўша ерга келган мискинларга таом берардилар. Вақтни кўпроқ ибодатда ўтказиб, борлиқ ва ундаги ажойиботлар ҳақида тафаккур қилардилар. Қавмлари эътиқод қилаётган диёнатдан кўнгиллари тўлмасди. У киши очиқ-ойдин ҳаётий йўлни излардилар. Бундоқ танҳоликни хоҳлаб қолишлари ҳам келажак ишларни ўйлаб қилинган Аллоҳнинг тадбири бўлиб, бу Зотни келажакда улкан ишлар кутарди. Ва, ниҳоят, кутилган ўшал улуғ иш содир бўлди. Кунлардан бирида Муҳаммад соллаллоҳу алайҳи васаллам ғори Ҳиронинг оғзига чиқишлари билан: «Иқроъ!» (Ўқи!) деган гулдурос овозни эшитдилар. Ана ўша овоз жоҳилият зулматини парчалаш учун Аллоҳ таоло томонидан туширилган сўнмас ёғдунинг биринчи шуъласи — Қуръони каримнинг биринчи ояти эди. Бу шуъла дунёдаги ягона пок қалбни ёритди. Ўшанда Рамазон ойининг охири бўлиб қолган эди. Баъзи уламоларнинг таъкидлашларича, Қадр кечаси эди. Ана шу тариқа Муҳаммад мустафо соллаллоҳу алайҳи васалламга ваҳий нозил бўла бошлади . Аввал ўтган барча пайғамбарларга Аллоҳ таолодан ваҳий келтирган, ваҳийнинг амини, Парвардигори оламнинг пайғамбарлар билан воситачиси бўлган фаришта Жаброил алайҳиссалом Муҳаммад алайҳиссаломга Аллоҳнинг охирги нозил этаётган ваҳийлар туркумини олиб келишни бошлаган эди.


Бугун, 20:20 12 Ўзбекистон\nБугун, 20:13 16 Ўзбекистон\n2020 йил 1 апрелдан бошлаб, фуқаролик ҳолати далолатномаларини ёзиш (ФҲДЁ) органлари Адлия вазирлиги ҳузуридаги Давлат хизматлари агентлиги тасарруфига ўтказилади.\nБугун, 19:54 113 Ўзбекистон\nБугун, 19:23 496 Ўзбекистон\nБугун, 19:17 10 Ўзбекистон\nЖСТ бош директори 5-6 март кунлари бўлиб ўтадиган Тошкент инвестицион форумига ҳамда хорижий сармоядорлар кенгашининг йиғилишига таклиф қилинди.\nБугун, 19:12 113 Ўзбекистон\nБугун, 19:11 17 Ўзбекистон\nЯнги аэропорт соатига 600 тагача йўловчиларга хизмат кўрсата олади.\n“Ўзбекнефтгаз”нинг Аи-92 бензини Қашқадарёга қадар етиб борди\nБугун, 19:09 22 Ўзбекистон\n“Ўзбекнефтгаз” АЖ “UNG Petro” бренди остида етказиб берилаётган бензинларини Аи-92 бензинини яна 4 та вилоятда сотишни бошлади.\nБугун, 19:04 318 Ўзбекистон\nБугун, 16:23 1741 Ўзбекистон\nБугун, 15:53 720 Ўзбекистон\nҚашқадарёлик йигит тупроқ босиб қолиши натижасида ҳалок бўлди\nБугун, 15:40 368 Ўзбекистон\nФВВ хабарига кўра, ҳодиса 2020 йилнинг 17 феврал куни соат 13:50 да юз берган.\nБугун, 15:24 138 Ўзбекистон\nСурхондарёда 2020 йил 13 феврал куни ИИБ томонидан ўтказилган тезкор тадбирда 52 ёшли Ш.Х.,нинг бошқарувидаги “Lacetti” машинасида Жарқўрғон тумани ҳудудида тўхтатиб текширилган.\nБугун, 14:57 246 Ўзбекистон\nБугун, 14:22 31 Жаҳон\nБугун, 12:26 1069 Ўзбекистон\nБугун, 12:19 364 Ўзбекистон\nЭнди махсус иқтисодий зона иштирокчиларига ер ажратиш рад этилмайди\nБугун, 11:42 102 Ўзбекистон\nБугун, 11:09 998 Ўзбекистон\nБугун, 10:26 144 Ўзбекистон\nБугун, 09:24 94 Ўзбекистон\nТошкент шаҳридаги Wyndham меҳмонхонасида “Ўзбекистонда туризм ҳудудларини режалаштириш ва Туркия тажрибаси” амалий семинари ўтказилди.\nБугун, 08:19 1117 Ўзбекистон\nСолиқ кодексининг эски таҳририда назарда тутилган имтиёзлар 2020 йилнинг 1 апрелидан бошлаб бекор қилиниши белгиланган.\nБугун, 08:10 382 Ўзбекистон\n17.02 20:32 1400 Ўзбекистон\n17.02 19:11 1217 Ўзбекистон\nҲукумат раҳбари бундан кейин ташқи меҳнат миграцияси билан фақат Ташқи меҳнат миграцияси агентлиги шуғулланиши мақсадга мувофиқлигини қайд этиб ўтди.\n17.02 18:40 267 Ўзбекистон\n17.02 18:00 3873 Ўзбекистон\nЎзбекистонда Fix Price — барча маҳсулотни бир хил нархда сотадиган тармоқ товар белгиси рўйхатдан ўтказилади\n17.02 17:51 254 Ўзбекистон\nКомпания лотин ва крилл алифболаридаги 5 та Fix Price савдо белгиларини рўйхатдан ўтказади.\n17.02 17:46 88 Технология\nТренингнинг мақсади - маҳаллий мутахассисларнинг малакасини оширишда Европа ахборот технологиялари соҳаси ва уларнинг иш усуллари, шунингдек савол-жавоблар сессиясини ташкил этиш.\n17.02 17:41 702 Жаҳон\n17.02 17:39 947 Ўзбекистон\n17.02 17:34 310 Жаҳон\nЎзбекистон Республикаси Президенти Шавкат Мирзиёев Туркия Республикаси Президенти Ражаб Тоййиб Эрдоғаннинг таклифига биноан 19-20 февраль кунлари мазкур мамлакатда бўлади.\nЧелябинскдаги ЙТҲда Ўзбекистон фуқароси вафот этди\n17.02 17:00 87 Жаҳон\nРоссиянинг Челябинск–Троицк трассасида Челябинск вилояти ҳудудида содир бўлган йўл-транспорт ҳодисасида 2 киши, жумладан, Ўзбекистон фуқароси З.С. вафот этди.\n16.02 12:15 6756\n17.02 15:18 4346\n17.02 18:00 3873\n16.02 01:43 2795\n17.02 11:19 2624


Туманда қанча аҳоли табиий ва суюлтирилган газ билан таъминланган?\nБугунги кунда 19 минг 885 та хонадон табиий газ билан, 29 минг 217 та хонадон суюлтирлиган газ билан таъминланмоқда.\nКуз-қиш мавсумига тайёргарлик кўриш жараёнида барча ер усти газ қувурларининг 8,5 километр қисмида таъмирлаш ишлари олиб борилди. 4 дона газ тақсимлаш қутилари мукаммал таъмирланди, 73,3 километр газ қувурлари ҳаво босими остида тозаланди.\nБатафсил Туманда қанча аҳоли табиий ва суюлтирилган газ билан таъминланган?


ISO 37001:2016 Коррупцияга қарши бошқарув тизими коррупция билан боғлиқ хатарларни бартараф этишга қаратилган. Ушбу стандарт ташкилотларга порахўрликка қарши тадбирларни ташкил этиш, амалга ошириш, қўллаб-қувватлаш ва кучайтиришга ёрдам беради.\nУшбу стандарт 2016 йилда Халқаро стандартлаштириш ташкилоти (ISO) томонидан эълон қилинган. Стандарт коррупцияга қарши бошқарув тизими (ABMS)ни жорий этиш, бошқариш, қўллаб-қувватлаш ва доимий равишда такомиллаштиришга қаратилган талабларни белгилайди. Ташкилот ушбу стандарт талабларига риоя қилиш учун тегишли ҳаракатлар ва ёндашувларни амалга ошириш тўғрисида кўрсатма беради.\nISO 37001:2016 тизимини жорий қилишда ҳеч қандай таниш-билишчилик, кўзбўямачилик кетмайди. Фақат муайян идорада ушбу тизимнинг қонун-қоидалари жорий этилгани халқаро экспертлар иштирокида тасдиқланганидан кейингина ISO сертификати топширилади.\nБизда ҳам сўнгги йилларда коррупциянинг олдини олиш ва унинг оқибатларини бартаф этиш бўйича бир қатор ишлар амалга оширилмоқда. 2017 йил 3 январь куни «Коррупцияга қарши курашиш тўғрисида»ги Қонун, 2019 йил 27 майда давлатимиз раҳбарининг «Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида»ги Фармони эълон қилинди. 2020 йил 26 июнда Президент қарори билан Коррупцияга қарши курашиш агентлиги ташкил этилди. Буларнинг барчаси мамлакатимизда коррупциянинг олдини олиш ва унинг оқибатларини бартараф этишга қаратилган кенг қамровли саъй-ҳаракатлар йўлга қўйилганидан дарак.\nАммо, бизнинг давлат идораларимиз ҳали-ҳануз коррупция унсурларидан халос бўлолмаяпти. Халқаро миқёсдаги кўрсаткичларимиз ҳавас қиларли даражада эмас. Transparency International ташкилотининг 2020 йил 23 февралда эълон қилинган рейтингида Ўзбекистон коррупцияга қарши курашиш кўрсаткичлари бўйича 180 мамлакат орасида 153-ўринда қайд этилган. Демак, ҳамон бу борада дунё рейтингида охирги қаторлардамиз.\nЖорий йил бошида мамлакатимиз раҳбари Олий Мажлис палаталарига йўллаган Мурожаатномасидаайнан коррупцияни йўқотиш учун ҳар бир инсон «ҳалоллик вакцинаси» билан эмланиши зарурлигини таъкидлаган эди. Бироқ, афсуски, ҳали жамиятнинг турли жабҳаларида коррупция, таниш-билишчилик, порахўрлик, тамаъгирлик сингари иллатларга дуч келяпмиз. Бир сўз билан айтганда, юртимизда бу иллат одамзод дунёга келганидан бошлаб то сўнгги манзилга йўл олгунига қадар «ҳамроҳлик» қилмоқда.\nАхир чақалоқ дунёга келгач туғруқхонадаги қўшимча «харажатлар»ни ким инкор эта олади? Ҳатто баъзида марҳумни сўнгги йўлга кузатишда ҳам коррупцияга дуч келаётганлар учраб турибди. Пойтахтдаги ўликхоналардан бирининг масъул ходими коронавирус сабабли вафот этган марҳумнинг жасадини яқинларига тезроқ топшириш эвазига 200 доллар олаётиб қўлга тушибди. Очиғи, бундай ҳолатларни эшитиб даҳшатга тушади одам.\nТўғри, кўпгина идора ва ташкилотлар раҳбарлари «биз коррупцияга қарши курашда ундай қиламиз, бундай қиламиз» деб бонг уришмоқда. Бироқ, халқимиз «қуруқ қошиқ оғиз йиртар», деб бекорга айтмайди.\nХўш, юртимизда ушбу сертификатни қўлга киритишга лойиқ бирор вазирлик ёки ташкилот борми? Бор бўлса, нега ўртага чиқмаяпти? Агар улар кўпчилик бўлса, ким биринчи бўлади? Майли, йиллар давомида мансаб курсисига ўрганиб, эски одатлар қон-қонигача сингиб кетган «раҳбар»ларнинг бу иллатга қарши курашиш учун қуввати ҳам, хоҳиши ҳам йўқдир? Президент ишонч билдирган ёш раҳбарлар-чи? Ёки уларга ҳам бундай мақом, эътирофнинг кераги йўқми?


опа — яъни Марям (Саҳрода 26:59 га қаранг).\nМусо — мисрча исм бўлиб, туғилган деган маънони англатади. Бу исм ибронийчадаги чиқариб олмоқ сўзига оҳангдош. Мусога қўйилган бу исм Худонинг Исроил халқини Мусо орқали Мисрдан чиқариб олиши ва Қизил денгиздан олиб ўтиши ҳақидаги илоҳий режасини аён қилади (13:17-14:31 га ва Ишаё 63:11-12 га қаранг). Ҳақиқатдан, Мусо Худо томонидан танланган халоскор эди.\nМидиён юрти — Мисрдан шарқда жойлашган. Бу оятда тилга олинган Мидиён юртининг айнан қаерда жойлашгани маълум эмас. Бу юрт Синай ярим оролида ё Ўлик денгизнинг жанубидаги ерларда ёки ҳозирги Ақаба қўлтиғининг шарқ томонида жойлашган бўлса керак.\nЯтро — ибронийча матнда Рувел, Ятронинг яна бир исми (3:1 га қаранг).\nГершом — бу исм ибронийчадаги у ерда мусофир сўзига оҳангдош.\nИброҳим, Исҳоқ, Ёқуб билан аҳд қилиб берган ваъдаси… — Ибтидо 12:1-3, 26:2-5, 28:13-15 га қаранг.\n(ТАВРОТНИНГ ИККИНЧИ КИТОБИ)\nЧиқиш китоби Тавротнинг иккинчи китобидир. Мазкур китобда Худо Ўз халқи Исроилни Мисрдаги қулликдан озод қилгани ва у ердан олиб чиққани тўғрисида ҳикоя қилинади. Шу боис, китоб “Чиқиш” деб номланган. Ибтидо китобининг охирида баён қилинган воқеалардан мазкур китобда баён қилинган воқеаларгача орадан 400 йил ўтади. Исроил халқи тахминан милоддан аввалги 1440 йилда Мисрдан чиқади (3 Шоҳлар 6:1 га ва ўша оятнинг биринчи изоҳига қаранг).\nЧиқиш китобида Худонинг номи (3:13-15 га қаранг) ва Унинг илоҳий табиати намоён қилинган бўлиб: “Эгамиз танҳо, ҳақиқий Худодир, барча яратилганларнинг Ҳукмдоридир”, деб таълим берилади. Худо бирор ишни амалга оширишга қарор қилганда, ҳеч ким Уни тўхтата олмайди.\nЧиқиш китобини уч қисмга бўлиш мумкин. Биринчи қисмдаги аксарият воқеалар (1-13–боблар) Миср юртида рўй беради. Исроил халқи бу ерда фиръавнга қул бўлиб хизмат қиларди. Худо Ўз халқининг оҳу нолаларини эшитади. Уларни қулликдан озод қилиш учун Мусони танлайди.\nМусо фиръавндан, Исроил халқини қўйиб юбор, деб талаб қилганда, фиръавн рад жавобини беради. Шунинг учун Худо Мисрга ўнта офат юбориши тўғрисида Мусога айтади. Бу офатлар кўпинча “ўнта ўлат” деб ҳам айтилади. Охири, ноилож қолган фиръавн Исроил халқига Мисрдан чиқиб кетишга ижозат беради.\nКитобнинг иккинчи қисмида (14-18–боблар) Исроил халқи Худонинг муқаддас тоғи — Синайга кетаётганларида бошларидан кечирган воқеалар ҳикоя қилинади. Миср фиръавни Исроил халқини озод қилиш фикридан дарров қайтиб, лашкарига уларни тутиб келиш ҳақида фармон беради. Лекин Худо Исроил халқини ҳимоя қилиб, Миср лашкарини қириб ташлайди. Сўнгра Исроил халқи саҳро бўйлаб юрганда, Худо уларни озиқ–овқат ва сув билан таъминлайди.\nКитобнинг сўнгги қисмидаги воқеалар (19-40–боблар) Синай тоғида юз беради. Худо бу тоғда Мусога зоҳир бўлиб, унга ўнта амрни, шунингдек, кундалик турмуш, ахлоқ ва сажда маросимларига оид қонун–қоидаларни беради. Худо Исроил халқи орасида истиқомат қила олиши учун Мусога Муқаддас чодирни ясашни буюради. Чодир ва унинг жиҳозларига оид батафсил кўрсатмаларни беради. Муқаддас чодир Худонинг Ўз халқи орасидаги маскани бўлиб, халқ у ерда Худога турли назрлару қурбонликларни келтириши керак бўлади.\nМазкур китобнинг замирида ахлоқ ва Худога сажда қилиш каби муҳим мавзулар ётади. Чиқиш китобида Худо Ўз халқига тўғри сажда қилиш йўлларини ўргатади. Бироқ шу билан чекланибгина қолмай, уларга нажот ҳақида хабар бериб, Ўз ваъдаларига содиқлигини амалда кўрсатади.\nИбтидо Чиқиш Левилар Саҳрода Қонунлар Ёшуа Ҳакамлар Рут 1 Шоҳлар 2 Шоҳлар 3 Шоҳлар 4 Шоҳлар 1 Солномалар 2 Солномалар Эзра Нахимиё Эстер Аюб Забур Ҳикматлар Воиз Қўшиқ Ишаё Еремиё Марсия Ҳизқиёл Дониёр Хўшея Йўэл Амос Ободиё Юнус Михо Нохум Хабаққуқ Зафаниё Хаггей Закариё Малаки Матто Марк Луқо Юҳанно Ҳаворийлар Ёқуб 1 Бутрус 2 Бутрус 1 Юҳанно 2 Юҳанно 3 Юҳанно Яҳудо Римликлар 1 Коринфликлар 2 Коринфликлар Галатияликлар Эфесликлар Филиппиликлар Колосаликлар 1 Салоникаликлар 2 Салоникаликлар 1 Тимўтий 2 Тимўтий Титус Филимўн Ибронийлар Ваҳий 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40\n1 Ўша пайтда Леви наслидан бир йигит билан қиз оила қурдилар.2 Кейинчалик аёл ҳомиладор бўлиб, ўғил туғди. Аёл чақалоқнинг чиройлилигини кўриб, уни уч ой яшириб юрди.\n3 Лекин аёл чақалоқни ортиқ яшириб юролмаслигига кўзи етгач, қамиш сават олди. Сув кирмасин деб, саватни қора сақич билан сувади. Кейин саватнинг ичига чақалоқни солиб, саватни дарё бўйидаги қамишзор орасига қўйиб кетди.4 Чақалоқнинг опаси эса: “Унинг тақдири нима бўларкин”, деб узоқдан кузатиб турди.\n5 Шу пайтда фиръавннинг қизи дарё бўйига чўмилгани келиб қолди. Канизаклари эса дарё бўйида юришарди. Фиръавннинг қизи бирдан қамишзор орасидаги саватни кўриб қолди–да, чўрисига: “Саватни олиб кел!” деб буюрди.6 Фиръавннинг қизи саватни очиб қарасаки, бир чақалоқ йиғлаб ётган экан. “Бу иброний болаларидан бири”, деди у. Чақалоққа раҳми келди.\n7 Чақалоқнинг опаси шу пайтда фиръавннинг қизи олдига келиб, ундан сўради:\n— Бориб, иброний аёлларидан бирортасини чақириб келайми? У энагалик қилиб, сизга чақалоқни боқиб берарди.\n8 — Майли, бор, — деди фиръавннинг қизи. Қизча бориб, чақалоқнинг онасини чақириб келди.9 Фиръавннинг қизи аёлга:\n— Мана бу чақалоқни олиб бор, менга боқиб бер, — деди. — Қилган хизматинг учун ҳақини тўлайман.\nШундай қилиб, аёл чақалоқни олиб кетди ва ўзи парвариш қилди.\n10 Бола катта бўлгач, аёл уни фиръавннинг қизига олиб келди. Фиръавннинг қизи болани ўзига ўғил қилиб олди. “Уни сувдан чиқариб олганман”, деб исмини Мусо қўйди.\nМусо Мидиён юртига қочиб кетади\n11 Мусо улғайгандан кейин, бир куни қабиладошларини кўргани борди. У қабиладошлари қилаётган оғир меҳнатни кузатиб турганда, бир иброний биродарини бир Мисрлик ураётганига кўзи тушиб қолди.12 Мусо атрофга қаради. Ҳеч ким йўқлигига ишонч ҳосил қилгач, Мисрлик одамни ўлдириб, қумга кўмиб қўйди.\n13 Кейинги куни Мусо яна ўша ерга борганда, иккита ибронийнинг бир–бири билан жанжаллашаётганини кўриб қолди. Мусо ноҳақлик қилган одамдан: “Нимага биродарингни уряпсан?” деб сўради.14 Шунда ҳалиги одам:\n— Ким сени бизга ҳукмдор ва ҳакам қилиб қўйди? Мисрликни ўлдирганингдай, мени ҳам ўлдирмоқчимисан? — деди. Ўша заҳоти Мусо: “Бу иш ошкор бўлиб қолганга ўхшайди”, деб ўйлаб қўрқиб кетди.15 Кейин фиръавн ҳам бу воқеани эшитиб, Мусони ўлдирмоқчи бўлди. Лекин Мусо фиръавндан қочиб Мидиён юртига кетди. У Мидиёнга келиб, қудуқ ёнида ўтирди.\n16 Мидиён юрти руҳонийсининг еттита қизи бор эди. Қизлар отасининг қўй–эчкиларини суғориш учун охурларга сув тўлдиргани келиб қолдилар.17 Аммо бир нечта чўпон келиб, қизларни ҳайдаб юборишди. Шунда Мусо қизларни ҳимоя қилди, уларнинг қўйларини суғоришга ҳам ёрдамлашди.18 Кейин қизлар оталари Ятронинг ёнига қайтиб келдилар.\n— Нимага бугун эрта қайтиб келдингизлар? — деб сўради Ятро қизларидан.\n19 — Мисрлик бир одам бизни чўпонлардан ҳимоя қилди, — деб жавоб беришди қизлар. — Бунинг устига, бизнинг ўрнимизга сув тортиб, қўйларимизни ҳам суғорди.\n20 — Қаерда ўша одам? — деб сўради Ятро қизларидан. — Нимага у одамни қолдириб келдингизлар? Боринглар, уни чақириб келинглар, биз билан бирга овқатлансин.\n21 Шундай қилиб, Мусо Ятроникида яшашга рози бўлди. Ятро эса Мусони қизи Зиппурага уйлантириб қўйди.22 Зиппура Мусога ўғил туғиб берди. Мусо: “Мен бегона юртда мусофир бўлиб қолдим”, деб ўғлининг исмини Гершом қўйди.\n23 Йиллар ўтди. Бу орада Миср фиръавни оламдан ўтиб кетди. Исроил халқи ҳамон қулликда азоб чекар, мадад сўраб фарёд қиларди. Уларнинг фарёди Худога етиб борди.24 Худо Исроил халқининг оҳу нолаларини эшитди. Иброҳим, Исҳоқ, Ёқуб билан аҳд қилиб берган ваъдаси Унинг ёдида эди.25 Хуллас, Худо Исроил халқининг аҳволини кўриб, уларга ачинди.


25 февраль, 2021, 08:00\nТеглар:Элдор Шомуродов | Остон Ўрунов | Жалолиддин Машарипов\nҚимматбаҳо футболчилар ўнлиги...\nТрансферларга ихтисослашган Transfermarkt портали маълумотлари асосида Ўзбекистоннинг энг қиммат футболчилари эълон қилинди. Уларнинг аксарияти легионер сифатида хорижий мамлакатларда тўп сураётган ўйинчилардир.\nҲожиакбар Алижонов (23 ёш) — трансфер нархи 900 000 евро. 2016 йилдан бери “Пахтакор” таркибида тўп сураётган футболчи ҳозирги кунда жамоанинг асосий ўйинчиларидан ҳисобланади. Шунингдек, у Ўзбекистон миллий терма жамоаси аъзоси ҳамдир.\nБобир Абдухолиқов (23 ёш) — Суперлигамизда “Насаф” жамоаси шарафини муносиб ҳимоя қилган ёш ҳужумчи қаршиликлар таркибида 100дан ортиқ ўйинда 37 та гол урган. Ўзбекистон терма жамоаси вакилининг трансфери 900 000 еврога баҳоланди. У янги мавсумни Украинанинг “Рух” жамоасида ўтказади.\nОдил Ҳамробеков (25 ёш) —“Насаф” тарбияланувчиси ҳозирда “Пахтакор” етакчиларидан бири ҳисобланади. Унинг трансфер нархи бир миллион еврога етди.\nДостон Ҳамдамов (24 ёш) — Россиядаги муваффақиятсиз фаолиятидан кейин “Пахтакор”га келиб, ўз истеъдодини қайта намойиш қилган “Бунёдкор” тарбияланувчисининг трансфери 1,2 миллион еврога тенг. Достон жорий мавсумдан “Ан-Наср” шарафини ҳимоя қилади.\nОдил Аҳмедов (33 ёш) — Терма жамоамиз сардорининг ёши ўтиб бораётгани боис, унинг трансфер суммаси анча арзонлашди. Наманган футболи тарбияланувчиси айни пайтда 1,2 миллион еврога баҳоланмоқда. Ўзбекистон ва Хитой чемпиони бўлган Одил ҳозир “Тяньцзинь Тэда” клуби аъзоси ҳисобланади.\nОстон Урунов (20 ёш) — Россия чемпионатида “Спартак” таркибини тарк этиб ижара асосида “Уфа”га қайтган ҳамюртимиз 1,5 миллион еврога баҳоланмоқда. Энди у қадрдон жамоаси таркибида яна ўзини кўрсатишга ҳаракат қилади.\nИгорь Сергеев (27 ёш) — “Пахтакор” таркибида тўпурарлик маҳоратини намойиш қилиб келган Игорь учинчи марта хориж чемпионатида ўз омадини синаб кўради. УЕФА аъзоси - Қозоғистоннинг “Актобе” клуби сафига қўшилган Сергеевнинг айни пайтдаги трансфер нархи 1,5 миллион еврога тенг.\nАзиз Ғаниев (23 ёш) — “Насаф”нинг яна бир тарбияланувчиси анчадан бери хорижда муваффақиятли ўйнамоқда. “Шабаб Ал-Аҳли” аъзосининг трансфер суммаси 1,8 миллион евро экани қайд этилган. Азизнинг салоҳиятини инобатга олган ҳолда бу нарх яна кўтарилади.\nЖалолиддин Машарипов (27 ёш) —“Пахтакор” ва Ўзбекистон миллий терма жамоасидаги креатив ўйинлари билан мухлису мутахассислар ишончини қозонган футболчи ниҳоят, хориж чемпионатида ўзини синаб кўради. Нархи 2 миллион еврога кўтарилган Машарипов “Ан-Наср” билан битим тузганига қарамай, ижара асосида “Шабаб Ал-Аҳли”да ўйнаб беради.\nОтабек Шукуров (24 ёш) — Ёш бўлишига қарамай, Отабек тажрибали легионердан бирига айланган. Унинг трансфер нархи ҳам мунтазам кўтарилиб, 2,5 миллион еврога етди. “Бунёкдор”да порлаган ярим ҳимоячи ҳозир “Шаржа”да маҳорат кўрсатмоқда.\nЭлдор Шомуродов (25 ёш) —Кучли бешлик чемпионатларида гол урган биринчи ўзбекистонлик футболчига айланган Элдор Шомуродовнинг Transfermarkt порталидаги нархи 6,5 миллион евро экани кўрсатилган. Бироқ, “Женоа” футболчи учун 9 миллион евро атрофида маблағ сарфлади ва қишки трансферлар даврида 15 миллион еврога сотмагани ҳақида маълумотлар бор. А Серияда муваффақиятли ўйнаётган футболимиз юлдузининг нархи ошишда давом этади.\nSavol sizningcha bu yil super li\nshempioni kim boʻladi. Javob. Chempionat Toshkent Niki albatta Toshkent dan boʻladi qolganlar futbol oʻynashadi\nQoyil Eldor omadingni bersin


Nestle АҚШдаги 3 млрд долларлик бизнесини сотиб юбормоқчи\n17:34 / 16.06.2017 3188\nДунёдаги озиқ-овқат маҳсулотлари бўйича энг йирик ишлаб чиқарувчилардан бири, Швейцариянинг Nestle SA Америкадаги қандолат маҳсулотлари ишлаб чиқариш бўйича бизнесини сотиб юбориш вариантини кўриб чиқмоқда. Бу ҳақда компания матбуот релизида айтилади.\nХабарда аниқлик киритилишича, Nestle раҳбарияти томонидан бизнес истиқболларини баҳолаш бўйича олиб борилаётган ишлар фақатгина АҚШ бозорига тегишли, ҳамда кутилишича, бу жараён жорий йилнинг охирига қадар якунига етказилади.\nШунингдек, MarketWatch’нинг хабар беришича, экспертлар компаниянинг АҚШдаги қандолатчилик бизнеси қийматини 3 млрд. долларга баҳолашган.\n«Nestle АҚШдаги бизнесга инвестиция киритишда давом этади. Компания бу мамлакатда қатор маҳсулотлар бўйича етакчи позицияларда туради. Улар орасида – ҳайвонлар учун маҳсулотлар, ичимлик суви, музлатилган озиқ-овқат маҳсулотлари, болалар овқати ва музқаймоқ», - дея таъкидланади Nestle матбуот релизида.\n2016 йилда Nestle’нинг қандолат маҳсулотлари ишлаб чиқариш бўйича Америка бўлинмаси даромади 922 млн. долларни ташкил этди. Бу компаниянинг АҚШдаги барча сотувларининг тахминан 3 фоизига тенг.\nАҚШ Россияга қарши “яширинча бостириб кириш” стратегиясини ишлаб чиқмоқда – ОАВ\nАмерикалик адмирал: Россия даъволарига қарамай, Арктика очиқ ҳудуд бўлиб қолади


733 Ўқиш режими + -\nБир куни тушимда ўзимни фаришталар маконида кўрдим. Бир фаришта мени айлантириб юрарди. Биз фаришталар билан тўла хоналар олдидан бирма-бир ўтиб борардик. Мени бошлаб бораётган фаришта биринчи бўлим олдида тўхтади ва деди: «Бу – Қабул бўлими. Бу ерда Аллоҳга қилинган барча илтижолар ва дуолар қабул қилинади». Мен у хонага қараганимда, хона жуда ҳам кўп фаришталар билан тўла эди. Улар бутун дунё бўйлаб инсонлар томонидан қилинган дуо ва илтижолар ёзилган кўп жилдли саҳифаларни саралаётган эдилар.\nСўнг биз узун йўлак бўйлаб йўлимизда давом этдик ва иккинчи бўлимга етдик. Фаришта менга айтди: «Бу – Ижобат бўлими. Бу ерда инсонлар сўраган дуо ва илтижолардан сараланганлари ижобат қилинади». Мен у хонага қараганимда, бу хона ҳам кўплаб фаришталар билан тўла эди. Улар ижобат қилинган дуоларни ўраб, Ерга – тегишли инсонларга жўнатиш ишлари билан банд эдилар.\nНиҳоят, биз узун йўлакнинг энг охирига етдик ва кичкина бир хона олдида тўхтадик. Ажабланарлиси шундаки, у хонада бор-йўғи биттагина фаришта, деярли, ҳеч иш қилмай, бекор ўтирарди. Мен билан келган фаришта айтди: – Бу – Шукр бўлими. – Қанақасига? Ахир бу ерда деярли ҳеч қандай иш қилинмаяпти-ку!, – сўрадим мен. Фаришта ниҳоятда хўрсинди ва хафалик билан деди: – Дуолари ижобат қилинганидан сўнг, инсонлардан жуда ҳам озчилиги шукр айтади. – Инсон Аллоҳга қандай қилиб шукр айтиши керак? – сўрадим мен. – Шунчаки, «Алҳамдулиллаҳи Роббил Аламин» деб айтса, кифоя.\nИнглиз тилидан Иброҳим Муҳаммад таржимаси\n00:31 / 06.03.2019 907\nҲаммаси 2015 йилда бошланди. Талабалар алмашинув дастури бўйича Кореяга ўқишга келган ёшлар ҳалол таомланиш жойини узоқ излашди. Афсуски, Михаил Гоу, Тенгку Сузана давоми...\n03:10 / 05.02.2019 952\n11:26 / 25.01.2017 2847\n19:33 / 29.12.2016 1197


ТАЛОҚ - | Hizb-Uzbekiston.info\n(“Исломда ижтимоий алоқалар” туркумидан)\nТалоқни қонунийлаштиришдаги иллатга келсак, илгари айтиб ўтганимиздек, шаръий нусуслар талоқни иллатламаган ва унинг иллати йўқ. Лекин талоқни қонунлаштиришнинг воқелигини ва уйланишга нисбатан унинг қонунлаштириш кайфиятини ва бундан келиб чиқадиган ишларни баён қилиб ўтиш мумкин. Никоҳнинг воқелиги шуни кўрсатадики, никоҳ оилани ташкил этиш ва унда осойишталикни таъминлаш учун вужудга келган. Зеро, агар оила осойишталигига таҳдид соладиган бирор иш содир бўлса ва вазият бирга яшаш мумкин бўлмайдиган даражага етиб борса, у ҳолда эр-хотин ўрталарини ажратиш учун ишлатадиган воситага эга бўлишлари зарур. Улардан бири ёки ҳар иккови бундай ҳолатда яшашга мажбур қилиниши жоиз эмас. Аллоҳ Таоло талоқни қонунлаштириб деди:\nالطَّلاَقُ مَرَّتَانِ فَإمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ\n– “(Эр хотинини қайта никоҳига олиши мумкин бўлган) талоқ икки мартадир. Сўнгра (оилани) яхшилик билан сақлаш ёки чиройли суратда ажрашиш (лозим)”. (Бақара:229)\nТоки оиладаги бахтсизлик доимий бўлмасин ва одамлар ўртасидаги оилавий осойишталик бардавом бўлсин. Агар эр-хотиннинг табиатлари бир-бирларига мос келмаганлиги ёки уларнинг ҳаётини бузиб юборадиган ҳодиса бўлганлиги сабабли оилада бу осойишталик йўқ бўлса, у ҳолда уларга бу оилавий осойишталикни бошқа бир шахс билан барпо қилишлари учун имконият берилиши мумкин. Бироқ Ислом ёмон кўриш ва ёқтирмасликни талоқ учун сабаб қилмади, балки эр-хотинни яхшилик билан бирга яшашга буюрди ва ёмон кўрса ҳам, шояд бунда яхшилик бўлса, деб бирга сабр билан яшашга қизиқтирди. Аллоҳ Таоло дейди:\n– “Улар билан тинч-тотув яшанглар. Агар уларни ёмон кўрсангизлар ҳам (сабр қилиб иноқ ҳолда яшайверинглар). Зеро, (сизлар ёмон кўрган нарса)да Аллоҳ кўп яхшиликларни қилиб қўйган бўлиши мумкин”. (Нисо:19)\nЭркакларга аёлларни қайсарликларидан қайтариш воситаларини қўллашга буюрди. Аллоҳ Таоло дейди:\nوَاللاِّتِي تَخَافُونَ نُشُوزَهُنَّ فَعِظُوهُنَّ وَاهْجُرُوهُنَّ فِي الْمَضَاجِعِ وَاضْرِبُوهُنَّ\n– “Хотинларингизнинг итоатсизлигидан қўрқсангиз, аввало уларга панд-насиҳат қилинглар, сўнг (яъни насиҳатларингиз кор қилмаса) уларни ётоқларда тарк қилинглар (улар билан бир жойда ётманг, яқинлашманг), сўнгра (яъни шунда ҳам сизларга бўйсунмасалар) уринглар”. (Нисо:34)\nШу тариқа эр-хотин ўртасида рўй берадиган муаммоларни улар билан талоқ ўртасини тўсадиган тарзда ҳал этиш учун мулойим бўлган ва мулойим бўлмаган воситаларнинг барчасини ишлатишга буюрди. Агар яхши муомала қилиш фойда бермаса ва қаттиқроқ воситалар ҳам наф келтирмаса, иш кучайиб ёмон кўриш, ёқтирмаслик ва қайсарликдан низо ва жанжал даражасига етса ҳам, Ислом иккинчи қадам қилиб талоқни белгиламади. Балки улар ўртасида танглик кучли бўлишига қарамай, эр-хотин ўртасини ислоҳ қилиш ва келиштириш учун ҳар икки томон қариндошларидан ҳакам тайинлашни буюрди. Аллоҳ Таоло дейди:\nوَإِنْ خِفْتُمْ شِقَاقَ بَيْنِهِمَا فَابْعَثُوا حَكَمًا مِنْ أَهْلِهِ وَحَكَمًا مِنْ أَهْلِهَا إِنْ يُرِيدَا إِصْلاَحًا يُوَفِّقْ اللَّهُ بَيْنَهُمَا إِنَّ اللَّهَ كَانَ عَلِيمًا خَبِيرًا\n– “Агар эр-хотиннинг оралари бузилиб кетишидан қўрқсангизлар, эр томонидан бир ҳакам, хотин томонидан бир ҳакам чақирингиз. Агар улар ислоҳ қилишни истасалар, Аллоҳ эр-хотин орасига иттифоқликни солур. Албатта, Аллоҳ билгувчи ва хабардор бўлган зотдир”. (Нисо:35)\nАгар бу икки вакил ҳам уларнинг ўртасини ислоҳ қилиб, келиштиришга қодир бўлмаса, бу ҳаракатлардан кейин уларнинг ўртасини келиштиришнинг иложи қолмайди. Чунки улардаги ички туйғулар ўрталарини ажратишдан бошқа нарсани қабул қилмайди. Энди талоқдан бошқа чора қолмади. Шоядки улар оилавий тинчликни топсалар ва талоқ билан бундай муаммолар барҳам топса.\nТАЛОҚ ТАЛОҚ НИКОҲ Расулуллоҳ с.а.в.нинг уйланишлари\nTagsИсломда ижтимоий алоқаларникоҳталоқэр-хотин ўрталарини ажратиш\nБоқура ва Ғамр…\nСудан ва Жазоирдаги қўзғолон талаблари зулм кўтарилиб, адолат қарор топишига олиб борадими?!\nҲалабдаги аёллар ва гўдакларнинг қирғинга, очликка учраётгани уларни мудофаа қилишга киришишингиз учун кифоя қилмайдими?!!!


ЎзМТДП Сурхондарё вилоят кенгаши томонидан жойларда моддий маданий мерос объектларини тўлиқ инвентаризация қилиш, уларни муҳофаза қилиш ва уларнинг ҳозирги кундаги ҳолатини ўрганиш мақсадида тузилган ишчи гуруҳнинг навбатдаги манзили Термиз туманидаги Қирқ қиз қалъаси бўлди.\nҚирққиз қалъасида олиб борган ўрганишларда қалъанинг жуда хароб аҳволга келиб қолганлигининг гувоҳи бўлинди. Деворларнинг емирилиб кетиши, қалъанинг ўз ҳолатини йўқолишига сабаб бўлган. Минг афсуски, бу ҳолатга ҳалигача бефарқ қараб келинмоқда. Гўёки қалъанинг қирқ бўлакка бўлинишини томоша қилаётган томошабинга ўхшаб.\nҚирқ қиз қалъаси нима мақсадда қурилганлиги ҳақида маълумот йўқ. Ўрта асрдларда Термиз шаҳрининг ташқарисида жойлашганлиги қалъа шаҳар ташқарисидаги қўрғон вазифасини ўтаганлигини кўрсатади. Хўш, қалъада кимлар яшаган? Нега Қирқ қиз қалъаси деб номланган?\nАраблар Ўрта Осиёга бостириб келганларидан сўнг кўпгина халқ қўзғалонлари бўлиб ўтади. Самарқандда Рофеъ Ибн Лайс бошчилигидаги 809-йилги қўзғолонни бостиришда берган ёрдами учун Бағдод халифаси томонидан йирик ер эгаси Абдуллоҳ Сомонхудатнинг неваралари (Асад Ибн Абдуллоҳнинг ўгиллари)га Моварауннаҳрнинг энг муҳим вилоятларини идора қилиш ҳуқуқи берилган. Улар Амударёнинг ўнг соҳилидаги Чағанруд (Сурхондарё)дан Талитоғора бош сув иншооти орқали Кушон Термизи (Қоратепа) томон йўналтирилган каналнинг бошланиш қисмидаги серунум ерларни қўлга киритишга муяссар бўлади.\nАсад Сомон томонидан бу ерда боғлар барпо этилади, қароргоҳ қурилади. “Қирқ қиз” қалъаси ҳам шу даврда қурилади. Бу шаҳарга Асад асос солганлиги учун “Шаҳри Сомон” деб аталган. Буни эски Термизнинг маҳаллий тилида “Сомони – хона” – Сомонийларнинг уй саройи деб аталган. Токи ХХ асргача бу ер Шаҳри Сомон деб атаб келинган. Чингизхон келтирган талафотдан сўнг Шаҳри Сомон қад кўтармади. Ундан Қирқ қиз қалъаси вайроналари қолди, холос.\nҚирқ қиз қалъаси ўрта аср Термизи деворидан ташқарида, унинг шимоли – шарқида, ХIХ асргача Шаҳри Сомон деган жойда IХ асрда қурилган. Сарой тўридаги бу қадимий йирик, қўрғон катта мулк эгасининг қароргоҳи бўлган. Шаҳри Сомонда душман ҳужумини қайтарган Гулойим исмли қиз ва қирқта дугонаси шу ерда яшаган. Ривоят қилинишича, Қирқ қизнинг диний ва дунёвий билимларни чуқур эгаллаган, авлиё устози бўлиб, шогирдларига парда ортидан вазифа бериб юборар экан. Қирқ қиз қалъа ичида яшар, у ерга фақат улардан бошқа ҳеч ким кирмас экан. Чунки улар бокира қизлар бўлиб, иболи, ҳаёли, илмли, ўзларини Оллоҳ учун бахшида этган, тариқат йўлига кирган қизлар экан. Бир куни Шаҳри Сомонга душман бостириб келибди.\nШунда қирқта қиз эркакча кийиниб, қўлига қурол олиб душманга қарши урушга чиқибди. Буни ҳеч кимга сездирмабди. Улар душманни енгиб қалъага қайтибди. Лекин душман бир эркак кишини қалъага киритишга муваффақ бўлибди. Аммо қирқ та қизлардан бири буни сезиб қолибди ва бундан барча қизларни огоҳлантирибди. Шу заҳоти буни эшитган қизлар Оллоҳнинг мўъжизаси билан кўздан ғойиб бўлишибди. Душман уларга зарар еткиза олмабди.\nЮқорида келтирилган ривоятдан кўриниб турибдики, бизнинг аждодларимиз доимо ўзларининг ор-номусини, ибо – ҳаёсини, Ватанини кўз қорачиғидек асраб-авайлаб келган. Уларнинг Ватанпарварлигини, миллий ғурур, инсонийлик, ўз Ватани учун жонини ҳам фидо қилишга тайёр эканликларини бугунги ёшларга ўрнак қилиб кўрсатса арзийди.\nПартия ташкилотлари томонидан аждодларимиз томонидан барпо этилган маданий мерос объектларини ўрганишдан асосий мақсад ҳам улар тарихини тиклаш, буюк тарих билан авлодларимизни фахрланиш туйғуси билан тарбиялашдан иборатдир.\nЎзМТДП Сурхондарё вилоят кенгаши раиси


Fiat концернига қарши судга 6,5 млн долларлик коллектив даъво киритилди - Daryo\n15:46, 28.10.2020 14346\nАнглия ва Уэльсдан Fiat-Chrysler Automobiles (FCА) дизель двигателлари ўрнатилган 500 мингга яқин автомобиль чақириб олиниши мумкин. Бунга атроф-муҳитга чиқариладиган зарарли газлар кўрсаткичи манипуляция қилинган бўлиши эҳтимоллиги сабаб бўлмоқда, деб хабар беради «Korrespondent.net».\nКонцерн Буюк Британия ва Европа Иттифоқидаги айрим дизель двигателига эга моделларининг кўрсаткичларини ўзгартириш мақсадида махсус қурилмадан фойдалангани сабаб унга қарши 5 миллиард фунт (6,5 миллион доллар)лик коллектив даъво киритилган.\nFiat, Alfa Romeo, Jeep, Iveco ва Suzuki маркалари остида 2008 йилдан бошлаб ишлаб чиқарилган ва Англияда сотувга чиққан 500 мингга яқин автомобиль чақириб олиниши мумкин.\nБу каби маълумотлар «йирик корпорация томонидан ҳуқуқи бузилган жабрланувчилар»ни ҳимоя қилаётган Британия, Бразилия ва Америка ҳуқуқшуносларининг ҳамкорликдаги PGMBM компанияси томонидан тақдим этилган.\nPGMBM томонидан FCА’га қарши киритилган даъво аризаси бўйича кўриб чиқилган суд жараёнлари давомида юқоридаги транспорт воситаларининг ҳар бир эгасига 10 минг фунтгача компенсация тўланиши мумкин. Ушбу брендларнинг бештадан тўрттаси FCА назорати остида. Suzuki концерн рўйхатида бўлмаса ҳам, унинг S-Cross, SX4 ва Vitara каби моделлари FCА томонидан яратилган дизель двигателлари билан жиҳозланган.\n2019 йилда FCА АҚШ Адлия вазирлиги ва Калифорния штатининг дизель двигателларидан чиқадиган зарарли газларни камайтириб кўрсатувчи дастурий таъминотдан ноқонуний фойдалангани борасидаги эътирозидан сўнг 800 миллион доллар тўлашга рози бўлганди.\nАввалроқ Tesla Хитойдан 50 мингга яқин автомобилини чақириб олишга мажбур бўлаётгани тўғрисида хабар берилганди.\nЭслатиб ўтамиз, апрель ойида Volkswagen компанияси Истеъмолчилар ҳуқуқларини ҳимоя қилиш федерал иттифоқи (VZBV) томонидан 260 минг харидорнинг эътирозлари инобатга олиниб киритилган коллектив даъво аризасини суд жараёнларига қадар ҳал этишга ва компенсация тўлашга рози бўлганди. Концерн 200 минг харидор билан келишишга муваффақ бўлган ва уларнинг фойдасига 620 миллион евро тўлайди. Даъво муаллифларининг таъкидлашича, Volkswagen раҳбариятининг бепарволиги сабаб дизель машиналаридан атроф-муҳитга чиқадиган зарарли моддалар қиймати пасайтириб кўрсатилган.\n07:04, 14.09.2020 68568\n12:46, 10.10.2020 46207\n20:35 Бугун 139\n20:23 Бугун 932\n20:11 Бугун 1935\n20:01 Бугун 4729\n21:59, 01.12.2020 90658\n17:09, 30.11.2020 87999\n16:16, 01.12.2020 74345\n17:27, 01.12.2020 68605


Қарздорлик эвазига "GENTRA" сотувга чиқарилди - Zamin.uz\nМамлакатимизда тадбиркорлик муҳитини яратишга кенг имкониятлар яратилган бўлиб, банклар томонидан тадбиркорликни қўллаб қувватлаш мақсадида имтиёзли кредитлар тақдим этиб келинмоқда. Мазкур олинган кредит пулларини ўз вақтида қайтариб бориш банклар самарадорлигини янада мустаҳкамлайди.\nБироқ, берилган имкониятдан оқилона фойдаланмай ўз вақтида кредит пулларини сўндирмаслик холатлари ҳам учраб турибди. Мисол учун, МИБ Оқолтин туман бўлими иш юритувида ФИБ Оқолтин туманлараро судининг 29.07.2020 йилдаги ижро варақасига асосан қарздор “Аббос Узоқович” МЧЖдан ундирувчи “Ўзсаноатқурилишбанк” АТБ Сирдарё минтақавий филиали фойдасига жами 59 млн. 377 минг сўм кредит қарздорлигини ундириш тўғрисидаги ижро ҳужжати бўлим иш юритувига 29.07.2020 йилда келиб тушган ва ижро ҳаракатларига киришилган.\nМазкур ижро иши юритиш бўйича қарздор бир неча бор огоҳлантирилган бўлсада, ижро ҳужжатидаги талабларни ихтиёрий бажармаган.\nОлиб борилган ижро ҳаракатлари давомида, ижро ҳужжати билан ундирувга қаратилган ва гаров мулки бўлган М.Маматқуловага тегишли бўлган, 2015 йилда ишлаб чиқарилган, ранги серебристий (кулранг), GM UZ/GENTRA русумли автотранспорт воситаси 15.10.2020 йилда қарздорликни қоплаш мақсадида “Е-IJRO ” онлайн савдо майдончасига сотувга чиқарилди. «Замин» янгиликларини «Вконтакти»да кузатиб боринг


Эркажон — www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариЭркажон\nУзоқ замонларда Бухоро элатида бир подшо бўлган экан, унинг Эркажон деган ўғли бор экан. Подшо ўғлини жуда яхши кўрар экан. Усиз томоғидан овқат ўтмас, кўзига уйқу келмас экан. Подшо ўғлини ўз ўрнига тахтга эга қилиш учун жами ҳунарларни ўргатган экан. Унга атаб шоҳона кийимлар тиктирган ва яхши бир той олиб берган экан. Эркажон тойини шу қадар яхши кўрар эканки, ҳатто эгар-қашовини ҳам бировга ишонмас экан.\nЭркажон ўн беш-ўн олти ёшга кирганда онаси ўлибди, подшо бошқа хотин олибди. Бу хотин ўз ўғилларини ҳам кетида эргаштириб келибди, ўгай она Эркажоннинг бошига кўп азоб-уқубатлар солибди. Шоҳнинг ўрнига ўз ўғилларидан бирортасини тахт-у бахт эгаси қилмоқчи бўлибди. Лекин ўртада Эркажон бор. Ўгай она Эркажонни йўқотмоқчи бўлибди. Унга икки-уч марта нонга заҳар қўшиб берганида, тойи келиб едирмабди. Буни кўрган ўгай она тойни йўқотмоқчи бўлибди. Лекин ҳеч иложини топа олмабди, подшонинг ғазабидан қўрқибди.\nКунларнинг бирида подшо вафот этибди. Ўгай она буни Эркажонга билдирмасдан ҳар кунгидай мактабига юборибди. Эркажон мактабга кетаётганида тойча кишнабди ва Эркажонга қараб: “Бугун мени сўйишмоқчи, менинг гўштим онангнинг касалига даво эмиш. Сен мактабдалигингда бир кишнасам, мени сўйишга тараддуд қилаётган бўладилар, иккинчи марта кишнасам қассоб менинг оёғимни боғлаётган бўлади, учинчи марта кишнаганимда етиб келмасанг, бўғзимга пичоқ қўйилади; унда кеч бўлади. Агар етиб келсанг, онангдан: “Мен бир шоҳона кийимларни кийиб, севимли тойимни охирги марта минай”, деб сўрайсан ва у ёғини менинг ихтиёримга қўясан”, дебди. Эркажон бу гапдан хафаланиб, мактабга борибди. Ўқиб ўтирганида той бир кишнабди, буни эшитган Эркажон муаллимидан ташқарига чиқиб келишга жавоб сўрабди, муаллими жавоб бермабди, той иккинчи марта кишнаганда яна жавоб сўрабди, муаллими яна жавоб бермабди. Эркажон чидай олмасдан, тез чопиб уйга келибди. У уйга кириши билан той учинчи марта кишнабди. Эркажон пичоқ қайраётган қассоблардан ва онасидан сўймасликни сўраб, ёлвориб йиғлабди. Жоҳил онаси унга қулоқ солмасдан қассобларга тезда сўйишни буюрибди. Бола қассобнинг қўлини ушлаб йиғлаганда, унинг раҳми келиб, тойига охирги марта минишга ижозат берибди, тойига ҳам яхши эгар уриб, анжомлар билан безабди. У миниши билан той саройнинг баланд деворлари устидан учиб ўтибди ва узоқ бир жойга бориб тушибди. Сўнг Эркажонга: “Ўгай онанг аввал мени, кейин сени ўлдирмоқчи эди. Энди сен хатардан қутулдинг, қачон менинг ёрдамим керак бўлса, мана шу ёлимдан биттасини куйдирсанг, тезда етиб келаман”, деб йигитнинг кўзидан ғойиб бўлибди.\nЭркажон узоқда кўринган бир чайлага борибди, унда бир нуроний чол гул бутоқларини кесиб юрган экан. Чолнинг олдига бориб, одоб билан салом берибди, чол ундан кимлиги ва қаердан келганлигини сўрабди. Эркажон чолга шаҳзодалигини билдирмай: “Бир кимсасиз бечораман”, дебди. Чолнинг унга раҳми келиб, ўз ёнида қолишини сўрабди, йигит бунга жон-дили билан рози бўлиб, гулбуталарга, қовун-тарвузларга қарашиб юрибди.\nЙигит келиб тушган элат подшосининг уч қизи бор экан. Улар бир-биридан гўзал экан-у, лекин ҳали бахтлари очилмаган экан. Ҳар куни эрта билан чол шу уч қизга бир сават гул элтиб берар экан. Йигит бир куни бир даста гулни чолга билдирмай, саватга қўйиб юборибди. Подшонинг кичик қизи гуллар орасида чолдан бошқа киши томонидан юборилган гулдастани кўриб қолибди. Кунларнинг бирида қиз икки опаси билан чолнинг боғига келибди. Шунда у кийимлари бир ҳолатда бўлса ҳамки, қадди-қомати келишган, чиройли йигитни кўриб, чолдан кимлигини сўрабди. Чол ҳам кўп ўйламасдан, “Бир етимча қул-да, ишларимга қарашиб юради”, деб жавоб қайтарибди. Қиз ўзича, “Ўзи қул бўлса ҳам қўллари гул, меҳнатсевар экан”, деб ўйлабди. Қизлар кечгача ўйнаб-кулиб, боғлардан гуллар териб бўлганларидан кейин қайтмоқчи бўлибдилар ва чолдан биттадан яхши қовун танлаб беришни сўрабдилар, шоҳнинг кичик қизи йигитдан бир қовун танлаб беришни сўрабди.\nШундай қилиб уч қиз уч қовунни кўтариб уйга қайтибдилар. Шоҳнинг катта қизи қовунини отасига берибди. Отаси сўйиб кўрса, бемаза экан, сўнгра ўртанча қизи узатибди, бу қовун ҳам бемаза чиқибди. Охири кичик қизи узатган экан, отаси унга қараб:\n— Опаларингнинг қовунини еб маза топмадим, сеники нима бўлар эди, — деб олгиси ҳам келмабди. Лекин қизининг хафа бўлганини кўриб қовунни олиб сўйибди. Қараса, жуда ширин экан. Шоҳ қизлари чиқиб кетгач, бўлган воқеани вазирига гапириб берибди, вазир шоҳга қараб:\n— Икки катта қизингизни эрга бериш вақти ўтибди, кичик қизингизнинг вақти етибди, — дебди. Шоҳ вазирининг гапини тўғри топибди ва қизларини эрга бериш тўғрисида маслаҳат сўрабди.\nШоҳ одил шоҳ экан, мол-давлати ўзига етиб ортар экан. Шунинг учун уни давлатманд куёв эмас, бахтли куёв қизиқтирар экан.\nТез орада шаҳарнинг ўртасида бир чортоқ қуриб, атрофига қимматбаҳо пардалар тутиб безатибди. Устига қизларини чиқариб ўзларига куёв танлашни сўрабди. Шаҳарнинг бутун йигитлари битта-битта шу чортоқ ёнидан ўтибдилар. Шоҳнинг катта қизи қўлидаги олмасини бир савдогарнинг ўғлига отибди, ўртанча қизи олмани бир амалдорнинг ўғлига отибди, кичик қизи эса ҳеч кимга отмабди. Буни кўрган шоҳ кишилардан яна шаҳарда ким қолганлигини сўраганида, улар қовун бошидаги бир кўримсиз увада кийган қулдан бошқа ҳеч ким қолмаганлигини айтибдилар. Шоҳ тезда олиб келишни буюрибди. Ҳеч гапдан хабарсиз бўлган йигит чортоқ ёнидан ўтаётганида бошига бир олма келиб тегибди, буни кўрган шоҳ, қизим ўйламай қилаётгандир, деб иккинчи марта ўтказишни буюрибди. Унга қиз яна олма ташлабди, шоҳ охири кўнишга мажбур бўлибди.\nПодшо қирқ кеча-кундуз тўй-томоша қилиб, уч опа-сингилни эрга берибди. У икки куёвидан рози, лекин учинчи куёви учун икки қизидан кўп таъна эшитибди. Хафа бўлиб, охири кичик қизи билан куёвини икки катта қизидан ажратиб, узоқ жойга элтиб жойлаштирибди. Кунларнинг бирида подшо икки куёвига шикорга чиқиб биттадан қуш отиб келишни буюрибди. Икки куёв яхши отларда, шоҳона кийимларда шаҳар ўртасидан ўтиб кетибдилар. Шоҳнинг кичик қизи буни кўриб, эрига: “Сиз ҳам уларга қўшилиб борсангиз-чи, қуш олиб келиб отамга маъқул бўлардингиз”, дебди. Йигит олдин унамабди, сўнгра чиқишга рози бўлибди. Шаҳар ўртасидан қирчанғи отда ўтиб кетаётганида уни кўрган кишилар кулибдилар. Йигит шаҳардан чиқиб, тойнинг ёлини куйдирибди, тезда тойи етиб келибди. Йигит подшонинг қуш ота олмай чарчаб келаётган икки куёви олдига келибди-да, бошлари устида учиб юрган қушлардан иккитасини отибди, бошини кесиб, танасини уларга ташлаб кетибди. Улар қушларни шаҳардан тантана билан олиб ўтибдилар ва шоҳга берибдилар. Шоҳ уларга миннатдорчилик билдирибди.\nЭнди гапни шоҳнинг кичик куёвидан эшитинг.\nУ яна ўша чўлоқ отида, икки қушнинг бошини ирга боғлаб, елкасига ташлаб келибди. Буни кўрган кишилар яна кулибдилар.\nЭркажоннинг қайнатаси билан унинг она юртидаги подшо бир-бирига ёв экан. Орадан кўп ўтмай бу юртга душман подшо ўз лашкарлари билан бостириб келибди. Подшо лашкари билан икки куёвини жангга юборибди. Жанг бошланибди. Эркажон яна бир ўзи чўлоқ оти билан жангга чиқаётганда, бошқаларга кулги бўлибди. У жанг майдонига етар-етмас отининг ёлини куйдирибди. Кўз очиб-юмгунча тойи етиб келибди. Эркажон шоҳона кийимларни кийиб, тойига миниб, жангга кирибди. Душман лашкарини бир бошдан қиришга тушибди, подшонинг икки куёвини ўлимдан қутқарибди. Бир жойга борса, подшонинг бир ўзига ўгай онасининг икки ўғли ҳамла қилаётган экан, тезда етиб бориб, уларни ўлдирибди. Эркажон улар билан олишаётганида қўлига шамшир теккан экан. Подшо унинг ярасини бошидаги салласи билан боғлабди. Душман енгилгач, йигит яна кўздан ғойиб бўлибди. Подшо икки куёви билан йигитни кўп ахтарибди ва топа олмаганига ачиниб, элига қайтибди. Халқ уни ғалаба билан қутлабди. Саройга бора туриб йўлда кичик қизиникига кирибди, уйга киргач, унинг салласи билан қўли боғлиқ ётган йигитни кўрибди ва кичик куёви эканлигини билиб, уни қучоқлабди.\nОрадан кўп вақт ўтмай, Эркажон ўз элига қайтибди, ўгай онаси ва ўғиллари дастидан азоб чеккан халқларга озодлик берибди ва отасининг ўрнига подшо бўлиб мурод-мақсадига етибди.\n← Аввалги Аввалги Фарҳод ва Ширин\nКейинги → Кейинги: Дунёда йўқ ҳунар


Дунё пляжларидан қайноқ суратлар\n10:18 27.08.2020 (Янгиланган 10:29 27.08.2020)\nФранция Ички ишлар вазири Жеральд Дарманин пляжда аёлларнинг топлес (“ярим яланғоч”) ҳолда қуёш нурларида тобланиш ҳуқуқини ҳимоя қилиб чиқди, у буни “қимматли” эркинлик деб айтди.\nThe Guardian нашри ёзишича, Дарманин Франция ҳуқуқ тартибот идоралари ходимлари иштирокида ҳодиса юзасидан баён берди. Ҳодиса интернетда шов-шув кўтарган эди.\nПолиция Сент-Мари-ла-Мер денгиз соҳилидаги пляжда купальниксиз дам олаётган бир гуруҳ аёллардан "кийиниб олишни" илтимос қилишган эди. Бу ҳолатдан сўнг аёллар шикоят аризасини ёзишган.\nФранцияда пляжларда топлес ҳолатда қуёш нурларида тобланиш қонунан рухсат этилган, аммо маҳаллий ҳукумат қарорлари билан бу ҳуқуқ чекланиши мумкин.\nРио-де-Жанейро Ipanema пляжидан топлес раққоса.\nПарижда аёл топлес қуёш нурларида тобланмоқда.\nХитойда туристлар қуёш нурларида тобланишмоқда.\n© Depositphotos / Dimabl\nМодель пляжда суратга тушмоқда.\nТуристлар Франциянинг Сена қирғоғидаги пляжда дам олмоқда.\nРио-де-Жанейро Ipanema пляжида аёллар бикинисиз дам олмоқда.\nЁз мавсумида Instagram'да бундай расмлар кўпаяди.\n© CC BY 2.0 / Vox Efx / topless\nАёл топлес пляжда кетмоқда.\n13:21 18.09.2020 (Янгиланган 19:36 18.09.2020)\nЎтган ҳафта 12-18 сентябрь кунлари жаҳоннинг етакчи халқаро фото-агентликлар ва ОАВлар томонидан тасвирга олинган энг ёрқин суратларни эътиборингизга ҳавола этамиз.\nҲафтанинг энг қизиқарли суратлари - Sputnik фотожамланмасида.\nМинск, ноқонуний аёллар марши иштирокчиси.\nСочи аэропортида Беларусь президенти Александр Лукашенко\nҚарға кўршапалакка ҳужум қилмоқда, Киев, Украина\nМадрид, Mercedes Benz мода ҳафталигида Custo Barcelona намойиши\nЛесвос оролида полиция билан тўқнашув пайтида мигрант\n© AFP 2018 / Sam Panthaky\nҲиндистонлик раққоса "Наваратри" байрамига тайёргарлик кўриш жараёни\n© AFP 2018 / DHA\nТуркия, Анқарада чанг бўрони\nДарья Павлюченко ва Денис Ходикин Москвада фигурали учиш бўйича Россия терма жамоасининг чиқишида\n© AFP 2018 / Joaqaquin Sarmiento\nКолумбия, Медельинда норозилик акциясида.\nФлорида штати, Пенсакола шаҳрида тошқин\nИспания, Мадрид ҳукуматга қарши норозилик акцияси.\nБуюк Британия, Брайтон пляжига одамлар дам олмоқда.\nФинляндия қутб шуъласи.\n© AFP 2018 / Kenzo Tribouillard\n"Тур де Франс" велопойга иштирокчилари.\nКоммунал хизматчи Коломбо шаҳридаги мактаб ҳудудида чивинларни заҳарламоқда\nПекин мода ҳафталиги - idol lady2020 либослар тўплами намойиши.\nГондурас, Тегусигалпа шаҳрида коронавирус чораларига қарши ҳукуматга қарши намойиш пайтида аёл эркакка ҳужум қилмоқда\nШимолий Корея етакчиси Ким Чен Ин тошқиндан зарар кўрган - Тэчхонри ҳудудини кўздан кечирмоқда.\nАҚШ, Вашингтон штати, Сиетл шаҳрида Пике Плаcе бозорида раққоса суратга тушмоқда\nГУМ-Авторалли-2020 рэтро автомобиллар пойгаси олдидан.\nЖулиан Ассанж тарафдорлари норозилик акциясида, Лондон\nҚрим Crimean Fashion Week мода намойиши.\nФранция полицияси Парижда сариқ нимчалар ҳаракати намойиши пайтида ёнаётган машина ёнидан ўтмоқда\nФранция, Гренобл канал йўлагида осилган велосипедчилар\nОрегон штати ёнган уй олдида одамлар\nИсроилда норозилик акцияси.\nБразилияда ёнғин пайтида Бенто Гомес дарёси бўйида тимсоҳлар ва оқ қўтон\nМесси, Роналду, Неймар: энг кўп даромад оладиган футболчилар - фото\n“Forbes” журнали таниқли футболчилар 2020 йилда клубдаги ўйинлари ва реклама шартномаларидан неча пул ишлаб топишганини ҳисоблаб чиқди.\n“Forbes” журнали 2020 йилда дунёнинг энг кўп даромад олувчи футболчилари рейтингини эълон қилди. “Барселона” ва Аргентина терма жамоаси ҳужумчиси Лионель Месси рейтингда биринчи ўринни эгаллади.\nМессининг йиллик даромади 126 миллион долларни ташкил этган. Кучли учликдан “Ювентус” ҳужумчиси Криштиану Роналду (117 млн доллар) ва ПСЖ ҳужумчиси Неймар (96 млн доллар) ўрин олган.\nЭнг кўп даромад олувчи футболчилар Sputnik Ўзбекистон фотожамланмасида.\nЛионель Месси ("Барселона") бир йилда 126 миллион доллар ишлади.\nКриштиану Роналду ("Ювентус") 2020 йилда 117 миллион ишлаб топди.\nНеймар ("ПСЖ") бир ичида 96 миллионга бойиди.\n© AFP 2018 / Matthew Childs\nКилиан Мбаппе ("ПСЖ") - 42 миллион доллар\n© AFP 2018 / Paul Childs\nМуҳаммед Салоҳ ("Ливерпул") - 37 миллион.\n© AFP 2018 / Pool / Sascha Steinbach\nПол Погба ("Манчестер Юнайтед") - 34 миллион доллар\nАнтуан Гризманн ("Барселона") - 33 миллион доллар\nГарет Бейл ("Реал") - 29 миллион доллар.\nРоберт Левандовски ("Бавария") - 28 миллион доллар.\nДавида де Хеа ("Манчестер Юнайтед") - 27 миллион доллар


Россия тинчликни сақламоқчи\nБундан буëғига аъзо давлат ҳудудларида тинчлик ўрнатиш билан¸ Коллектив хавфсизлик шартномасига қўшинлари шуғулланадиган кўринади.\nПостсовет ҳудудидаги тўрт давлат қабул қилган янги қонун¸ Россия етакчилигидаги тинчликпарвар қўшинларга Марказий Осиëда ҳам тинчлик ўрнатиш ваколатини беради.\nКоллектив хавфсизлик шартномаси ташкилотига аъзо тўрт давлат – Белорус, Қозоғистон, Арманистон ва эндиликда Россия ташкилотга аъзо давлатлар ҳудудида тинчликпарвар қўшинлар тузилмасини ташкил қилиш тўғрисидаги келишувни ратификация қилди.\nКХШТ матбуот котиби Виталий Струговецнинг маълум қилишича, келишув шартига кўра, ҳужжат кучга кириши учун камида тўрт давлат уни ратификация қилиши керак эди.\n- Ҳозир келишув тўрт давлат Белорус, Қозоғистон, Арманистон ва Россияда кучга кирди. Ратификация жараёни кеч қолаётган давлатларда ҳам ёзма билдирув бориши билан келишув кучга киради, дейди Струговец.\nКХШТ га аъзо бошқа давлатлар, жумладан, Тожикистон, Қирғизистон ва Ўзбекистон ҳукуматлари томонидан ҳали бу келишув тасдиқлангани йўқ.\nХусусан, Ўзбекистон бу ҳужжатни тасдиқлайдими ёки йўқ, буни ҳам аниқ айтиш мушкул, демоқда баъзи таҳлилчилар.\nВиталий Струговец буни инкор қилар экан, шундай деди:\n- Бизга маълум бўлган факт шуки, ҳужжат Ўзбекистон парламенти муҳокамасига топширилган. Лекин, Ўзбекистон президенти томонидан бу қарор имзоланган ва шу боис, тез орада парламент ҳам уни тасдиқлайди, деб хулоса қилиш мумкин, деди КХШТ матбуот котиби.\nЎзбекистонлик айрим кузатувчилар эса бу жараён ташкилот расмийлари умид қилаётганидек, тез орада битмайди, деган фикрда.\nЖумладан, бухоролик ҳуқуқ фаоли Шуҳрат Ғаниев ратификация жараёни Ўзбекистоннинг Россия билан боғлиқ бошқа муносабатларига оид жараёнлар каби чўзилиши мумкин, деб тахмин қилади.\n- Мен ўйлайманки¸ чўзади. Ўзбекистоннинг Россия ва МДҲ давлатлари билан ташқи сиëсат тажрибасида ҳар битта нарсанинг чўзилиб кетиш тенденцияси маълум бўлаяпти¸ дейди Шуҳрат Ғаниев.\nАммо, расман бундай келишув кучга кирган экан, у ҳолда бундан ташкилотга аъзо Марказий Осиё давлатлари ютқазади, деган хавотирни билдирди Шуҳрат Ғаниев суҳбат давомида.\n- Тинчликпарвар дейиш мумкин ëки тезкор гуруҳ бўлсин¸ қайси номни олсангиз ҳам бу қуролли кучлар. Бу қуролли кучларга ким эгалик қилар экан? Яна ўша Россиями? Яна ўша эски совет давлатидаги оккупацион системасими?\nЭрта-индин дейлик Ўзбекистонда¸ Қозоғистонда ëки газга бой Туркманистонда бир сабаб бўлиб¸ тинчликпарвар кучлар ҳудудимизда пайдо бўлса. Кимга керак бу нарса? Бундай вазиятда ким эгалик қилади? Мана шу нарса хавотирга солаяпти албатта, дейди Шуҳрат Ғаниев.\nМаълумки, КХШТ ўз доирасида тузилаётган тинчликпарвар қўшинлар тузилмаси собиқ иттифоқ давлатлари орасида пайдо бўлаётган ва ваколатлари нисбатан кенг бўлган ҳарбий тузилмага айланишини иддао қилмоқда.\nТашкилот матбуот котиби Виталий Струговец буни изоҳлай туриб: “Тинчликпарвар кучлар ташкилотга аъзо давлатлар ҳудуди ва алоҳида ҳолларда БМТ рухсати билан ташкилот ҳудудидан ташқарида ҳам тинчликпарварлик миссияларини ўтказиш мумкин”, деди.\nЎзбекистонлик кузатувчи Шуҳрат Ғаниев фикрича, КХШТ ҳарбий тузилмасига бу қадар ваколатларнинг берилишидан кўпроқ Россия манфаатдор ва геосиёсий ўйин майдонига айланган Марказий Осиёга бу қўшинларни киритиш учун сабаб топиш қийин бўлмайди.\n- Сув танқислиги¸ газнинг атрофдаги давлатларга етмаслиги¸ Россиянинг уран заҳираларига эгалик қилиш нияти ва ҳоказо.\nБундан ташқари Афғонистонга энг қисқа коммуникацион йўл бу - Ўзбекистон.\nАфғонистонни эгаллаган куч Марказий Осиëга эгалик қилиши мумкин¸ деган бир масалани америкалик сиëсатшунослар анчадан бери кўтариб келаяпти.\nШунинг учун бу нарсани ҳозир биринчи навбатда¸ айниқса¸ бизда жамиятга референдум сифатида ташлаш керак¸ дейди Шуҳрат Ғаниев.


Бозор, бозорқўм ва коррупция – euroasia.me\nPosted on 07.11.2020, 11:37 by muxtor\nБош прокурорнинг айтишича, пойтахтдаги “Янгиобод ихтисослашган бозори” директори қатор коррупциявий жиноятларни содир этишда айбланиб, тергов ўтказилмоқда.\nУ муқаддам савдо ва бозор соҳаларида ишлаб, бир неча маротаба судланган, сўнгги бор “Сергели деҳқон бозори” директори лавозимида ишлаганда содир этган суиистеъмолчиликлари ва талон-торожликлар учун 2016 йилда суд ҳукми билан жазоланган.\nУ 2019 йил февраль ойида яна “Сергели деҳқон бозори” директори лавозимига тайинланиб, ўша йилнинг апрель ойидан эса “Янгиобод ихтисослашган бозори” директорлигига ўтган.\nАтрофига ўзига хайриҳоҳ шахсларни тўплаб, қисқа муддатда 2,7 млрд. сўмлик тушум пулларини ўмарганлиги, 919 млн. сўм солиқдан бўйин товлаганлиги, бозорда 124 та ноқонуний қурилмалар қурдирганлиги аниқланган. Талон-торож қилган пуллардан қарийб 740 млн. сўмини легаллаштирган, жумладан, 340 млн. сўмга 5 хонали квартира, 200 млн. сўмга “Траилблезер” автомашинасини сотиб олган.\nP.S.: Биргина шу ҳолат иккита муҳим вазиятни кўрсатади. Биринчиси — илгари коррупция ёки иқтисодий жиноят қилганларнинг яна лавозимга қайтиши кўп учраётганидир. Нафақат хўжалик субъектларида, балки давлат идораларида ҳам шу ҳолат учраяпти. Иккинчиси бозорларнинг ҳалигача хусусийлаштирилмагани, маҳаллий ёки марказий амалдорлар учун чўнтак, нарх-наво масаласида “показуха”ларни қиладиган маскан вазифасини ўтаб қолаётганидир. Хусусийлаштириш тўғрисидаги охирги фармонда ҳам бозорларни хусусийлаштириш “уларни замонавийлаштириш” мақсадида яна ортга суриладиган бўлди.\nБиринчи эди, иккинчига тушиб қолди!\nНигерияда яна ўқувчилар ўғирлаб кетилди\nБунга йигитми ё қиз айбдор…\nПойтахт ёки Ашхобод? Маржон ёки Мая?\nИссиқ нон зинҳор ейилмасин!\n2020-йилда аҳоли ўртасида ўлим сабаблари\nБиринчи эди, иккинчига тушиб қолди! 27.02.2021, 15:23\nНигерияда яна ўқувчилар ўғирлаб кетилди 27.02.2021, 15:06\nБунга йигитми ё қиз айбдор… 27.02.2021, 14:43\nПойтахт ёки Ашхобод? Маржон ёки Мая? 27.02.2021, 14:39\nИссиқ нон зинҳор ейилмасин! 27.02.2021, 14:24\n2020-йилда аҳоли ўртасида ўлим сабаблари 27.02.2021, 14:10\nХитойда утсул мусулмонлари ҳам тазйиққа учрамоқда 27.02.2021, 12:57\nБайден Эронга эҳтиёт бўлишга ишора қилди 27.02.2021, 12:55\nМушуклар хам енди ме’рос олсая…………. 27.02.2021, 12:15\nОсиёда ишлаб чиқишган заҳарли ниқоблар 27.02.2021, 12:13\n“Дизайн”чилар Тошкентдаги дўконларнинг бирида сотувчини ҳақоратлаб, жанжал кўтарди(Видео) 27.02.2021, 11:24\nОқ «қотил» 27.02.2021, 11:01\nХитой Қирғизистонни ютиб юборади!.. 27.02.2021, 10:53\nХитой денгизлар узра ҳукмронлик учун курашмоқда 27.02.2021, 10:48\nИсроил арабларга ҳеч қачон шавқат қилмайди!.. 27.02.2021, 10:42\nХизматчи оиласидан Президентликкача 27.02.2021, 10:36\nҚўрқинчи оила наҳотки инсоф қилган бўлса?.. 27.02.2021, 10:33\nТуғриқхоналарда чақалоқлар нега рўйхатдан ўтмаган? 27.02.2021, 10:22\nЭнг оғир, мураккаб масалаларимиз аёллар бўйича – Президент 27.02.2021, 10:13\n“Қошиқчининг ўлдирилишида Саудия валиаҳд шаҳзодасининг қўли бор” 27.02.2021, 10:01\n“Дизайн”чилар Тошкентдаги дўконларнинг бирида сотувчини ҳақоратлаб, жанжал кўтарди(Видео)\nТуғриқхоналарда чақалоқлар нега рўйхатдан ўтмаган?\nToday's Visits: 7 515\nToday's Visitors: 2 021


29 июн 2022, Тошкент вақти: 05:00\nБронза болакайни ким ўғирлади?\nМазкур ёдгорлик 2008 йилнинг 12 апрель тунида олиб ташланган пайтда ҳайкал мажмуига оид битта бронза боланинг йўқолгани бугунга келиб маълум бўлди. Ўзбекистон Маданият вазирлигининг Маданий мерос бошқармаси меъмори Шермат Шеримбетовнинг Озодликка айтишича¸ 17 фигурали ҳайкалтарошлик композицияси 16 фигурали бўлиб қолган:\n- Тунда кўчирилган пайтда битта болачанинг ҳайкали синган ва дом-дараксиз йўқолган. 17 фигурали ҳайкал Тошкентнинг кириш қисмига қайта ўрнатилганида¸ 16 фигурали бўлиб қолган. Умуман¸ ҳайкал кўчирилганида унга зарар етишини билган ҳолда¸ бу галги кўчиришга ҳам бошқармамиз қарши бўлган. Шунга қарамасдан¸ Тошкент шаҳар ҳокимлиги қайта кўчириш ҳақида қарор қабул қилди¸ дейди мулозим.\nБлоггер Акмал Ризевнинг айтишича¸ бронза болакай рангли металл тужжорларига пулланган:\n- Ўтган йили Тошкентдаги Мирзо Улуғбек ҳайкалининг ҳам бошини кесиб кетишувди цветмет бизнесменлари. Бир ой бошсиз турди ҳайкал¸ дейди блоггер.\nҲайкал 9 йил шаҳар чеккасида турди\nМаданият вазирлиги иштирокисиз кўчирилган ҳайкал\nСешанба пешинга яқин суҳбат пайтида мулозим ҳайкалнинг ҳали кўчирилмаганлигини айтган эди. Аммо Тошкентлик блоггер Акмал Ризев ҳайкалнинг аллақачон "Отчопар" - Ипподром бозори ëнидан Тошкент марказига олиб келинганини кўрсатувчи фотоларни ҳам юборди.\n1 май куни Бобур боғига келтирилган ҳайкал қисмлари\nОзодликка маълум бўлишича¸ ҳайкал композицияси яна маданий мерос инспекторлари иштирокисиз кўчирилган.\n- Яна бизнинг иштирокимизсиз кўчиришди. Қонунга кўра¸ Маданий мерос бошқармаси рўйхатида турган асар бошқарма инспектори иштирокида кўчирилиши лозим эди. Афсус¸ қонунга риоя қилишмабди¸ дейди мулозим.\nБолға ҳам¸ сандон ҳам ўғирланган\nЎзбекистонлик блоггер Акмал Ризевнинг хабар беришича, 1 май куни Шомаҳмудовлар оиласи ёдгорлиги президент Мирзиёев ташаббуси билан шу йил январида “Дўстлик боғи” деб атала бошланган собиқ Бобур номидаги паркка олиб келинган.\n- Ҳайкалтарошлик композицияси юк машинасида ишчилар томонидан олиб келинди. Бадиий асар транспортировка қилинганида риоя қилиниши керак бўлган нормаларга амал қилинмади. Композиция таркибидаги ўғил бола ҳайкали¸ бронза атиргуллар ва болға билан сандон ҳам ғойиб бўлган¸ дейди блоггер.\nҲайкалтарош оиласи адолат қарор топганидан мамнун\nБу воқеа ортидан Озодлик ҳайкал муаллифи¸ 1995 йил оламдан ўтган РСФСР Халқ рассоми Дмитрий (Даниил) Борисович Рябичев оиласи билан боғланди.\nҲайкалтарошнинг ўғли Россиядаги Ҳайкалтарошлик ижодий бошқармаси раҳбари Александр Рябичев Озодлик билан суҳбатда ўз отаси яратган ҳайкалтарошлик композициясининг йўқолган элементларини эзгу ниятда¸ қалам ҳақи олмасдан қайта тиклаб беришга ваъда берди.\nОзодлик мухбири рассом оиласининг бу таклифини Ўзбекистон Маданият вазирлиги матбуот хизматига етказди.\nТаклифни диққат билан тинглаган мулозимлар бу гапни “зудлик билан вазирга етказишни” ваъда қилди.\n14 комиссар монументи\nЎзбекистон Маданият вазирлигининг маданий мерос бошқармаси меъмори Шермат Шеримбетовнинг Озодликка айтишича¸ рассомнинг "14 комиссар" монументи ва Маркс ҳайкали мавжуд қоидаларга зид тарзда таг-туби билан йўқ қилинган.\n"Халқлар дўстлиги" ҳайкали\nМақола битиш асносида Тошкентда ўнга яқин ҳайкал ўрнатган ҳайкалтарош оиласидан Озодлик мухбирига мактуб келди. Мактубда тўққиз йиллик саргардонликдан сўнг Шомаҳмудовлар ҳайкалининг марказга қайтарилиши олқишланади.\n“Отамиз ижодига мансуб ҳайкалтарошлик композициясининг Тошкент марказига қайтаëтганидан мамнунмуз. Раҳматли отамиз Тошкентни жуда севар эди. Шомаҳмудовлар оиласи жасоратидан ҳайратланар ва бу жасоратни бронзада акс эттирганидан хушнуд эди. Композициянинг барча қаҳрамонлари аслига қараб ясалган. Раҳматли отам уларнинг кўпи билан яқиндан таниш эди. 2008 йилда бу ҳайкалнинг бадарға қилинишидан хафа бўлган эдик¸ бугун эса қайтаëтганидан хурсандмиз. Тарихий адолат қайта тикланди¸ деган ўйдамиз. Бу адолат нафақат отам яратган ҳайкал учун¸ балки уруш сағирларини бағрига олган Шомаҳмудовлар оиласиниг шонли хотираси учун ҳам муҳим¸ деб ўйлаймиз. Ҳайкалтарош оиласи мансублари Александр¸ Александра¸ София ва Даниела ҳайкалнинг йўқолган қисмларини қайтадан бепул ясаб бериб ¸Ўзбекистон давлатига ҳадя қилишга қарор қилдик. Бу оиламизнингҳайкал қайтиши билан боғлиқ адолатли жараëнга қўшган камтарин ҳиссамиз бўлади. Шу тариқа Рябичевлар оиласининг Тошкент билан дўстлик анъанаси давом этади.\nАлександр, Александра, София ва Даниэла Рябичевлар"¸ деб ëзилган Озодлик электрон почтасига юборилган мактубда жумладан.\n"Маданият вазирлигида рағбат йўқ"\nОзодлик бу мактубни дарҳол Ўзбекистон Маданият вазирлиги расмий сайтида келтирилган minister@mcs.uz манзилига жўнатди. Ҳозирча бу мактуб жўнаатилган манзилдан бирор мазмунда жавоб келмади.\nЎзбекистонлик блогер Акмал Ризев вазирлик мулозимларининг ҳайкални бутун қилиш нияти йўқлигини айтади:\n- Маданият вазирлигининг на обрўси ва на етарли салоҳияти бор. Бугун вазирликдан бехабар ҳайкал кўчирилишининг ўзи¸ шаҳарда ким эга эканлигини намоëн қилди¸ дейди блоггер.


«ЭНГ ЯХШИ СПОРТЧИ ОИЛА»\nЮртимизда спортга эътибор кун сайин ортмоқда. Зотан, истиқлолнинг илк йиллариданоқ соғлом авлодни тарбиялаш, аҳоли ўртасида соғлом турмуш тарзини тарғиб қилиш масаласи мамлакатимизнинг истиқболдаги бош мақсади этиб белгиланган эди. Шу кунгача бу олижаноб мақсад йўлида миқёси ва аҳамияти жиҳатидан улкан ишлар амалга оширилди. Болалар ва ўсмирлар ўртасида спортни оммалаштиришнинг ноёб тизими йўлга қўйилди. Спорт таълим-тарбия соҳасининг узвий қисмига айланди. Энг асосийси, оилаларда спортга қизиқиш ортди. Албатта, фарзандларимизнинг ҳар томонлама соғлом улғайишида, оилаларни спортга кенг жалб этишда жойларда ташкил этилаётган спорт тадбирларининг аҳамияти беқиёс бўлмоқда.\nЭзгуликни тарғиб қилувчи шундай тадбирлардан бири Тошкент вилояти, Қибрай туманидаги 19-умумтаълим мактабида ўтказилди. «Энг яхши спортчи оила» деб номланган мазкур спорт мусобақасида Ўзбекистон Республикаси Миллий гвардиясига қарашли подполковник Ҳофизжон Содиқов командирлик қилаётган қисм ҳарбий хизматчиларининг оилалари ўзаро беллашди.\nИштирокчи оилалар мусобақада эстафета, зигзакли тўсиқлардан ўтиш, баскетбол тўпини тўрга тушириш, қопда сакраш, югуриш, арқон тортиш каби шартлар бўйича ўзаро куч синашди. Кўтаринки руҳда ўтган мазкур мусобақани майор Жаҳонгир Жабборов бошчилигидаги ҳакамлар ҳайъати баҳолаб боришди. Беллашув низомида белгиланганидек, иштирокчи оилалар ҳар бир шартни тўғри ва аниқ бажаришлари талаб этилди. Бунда уларнинг қанчалик эпчил ва чаққонликлари ҳам эътиборга олинди. Қувонарлиси, нафақат ота-оналар, балки болалар ҳам шартларни бажаришда камчиликларга йўл қўймасликка интилишди. Бир-биридан қолишмасликка ҳаракат қилишди. Бу айниқса, эстафета, югуриш ва баскетбол тўпини тўрга тушириш баҳсларида яққол кўзга ташланди.\nШу ўринда оила бекалари ва қизалоқларнинг мусобақадаги иштирокига алоҳида тўхталиб ўтсак. Улар беллашувда «Чаққон она, эпчил қиз» шарти бўйича ўзаро куч синашди. Ҳа, бекалар ҳам турмуш ўртоқларидан қолишмай шартларни ҳеч қандай қийинчиликсиз, эпчиллик билан адо этишди. Қизалоқларнинг фаоллиги эса ғалаба учун замин яратди.\n–Ўтказилган мазкур мусобақа ота-она ва фарзандлар ўртасидаги ҳамжиҳатликни мустаҳкамлаб, оилаларда соғлом турмуш тарзини тарғиб этишга хизмат қилади. Чунки спортга меҳр аввало оиладан бошланади, – дейди ҳакамлар ҳайъати аъзоси майор Аброр Ахназаров. – Биз оила бекаларининг мусобақалардаги фаолликларидан хурсанд бўлдик. Демакки, йилдан-йилга аёлларимизнинг спортга қизиқишлари ортиб бораяпти. Бу буюк келажакка мустаҳкам пойдевор қўйилаётганидан далолат беради. Чунки буюк келажакни соғлом авлод бунёд этади. Соғлом авлод яратувчиси эса аёлларимиздир. Бугунги тадбир шу жиҳати билан ҳам қимматли. Бир сўз билан айтганда, мазкур мусобақада оилавий жамоаларнинг ҳар бири ғалабага бўлган ишончи, иродаси ва интилувчанлигини кўрсатди.\nМусобақа натижаларига кўра, 1-ўринни сержант Музаффар Жамоловлар оиласи қўлга киритди. 2-ўрин сержант Алимардон Эргашевлар оиласига, 3-ўрин сержантлар Мухтор Темиров ва Ҳабибулло Қайнаровлар оиласига насиб этди.\nМусобақа иштирокчилари диплом ва эсдалик совғалари билан тақдирланди.


Марат Башаров яқинда хотинларини урганини тан олди • NeMolchi.uz\nBosh sahifa Statistikalar Марат Башаров яқинда хотинларини урганини тан олди\nМарат Башаров яқинда хотинларини урганини тан олди\nАктёр Марат Башаров телеканалларнинг бирида эфирда ўз хотинларини калтаклаганини тан олди.\nМарат – абьюзер ва сексист эканлиги янгилик эмас, лекин жамият томонидан бу ҳеч қачон қораланмаган.\nАйни пайтда Марат Башаровнинг йўқотишлари – уни Татаристон Республикасида хизмат кўрсатган артист унвони ва Россия Федерацияси Давлат мукофотидан маҳрум этишни талаб қилишга оид петициялардир. Шу билан бирга, Марат федерал каналлар орқали хотиржамлик билан чиқишлар қилмоқда, интервьюлар беряпти ва филмларда рол ўйнамоқда. Бундан ташқари, Марат «ҳақиқий эркак» қиёфасини ривожлантиради, масалан, у супермодель Клаудия Шифферни «орқасига уриб қўйди». – Биласизми, – деди у, – бу Шиффер эмас, қишлоқдан чиққан бирон Дуся бўлмайдими, чиройли бўлса, унга ҳам худди шундай қилган бўлардим. Оддий эркак реакцияси.\nОбрў институти? Йўқ, эшитмаганмиз.\nЯқинда бир телеканалдаги кўрсатув съёмкасида мураббий Татьяна Тарасова Башаровнинг чиқишини кескин бўлиб қўйди. Тарасова актёрга шарт қўяди: у айни пайтда хотинидан узр сўрайди ёки Тарасова студияни тарк этади.\nЖамиятда обрў институти айнан шундай ишлаши керак.\nОбрў институти замонавий жамият учун муҳим ҳодисадир. Тасаввур қилинг, жамиятда маълум бир обрўга эга бўлган ва қадрсизлантириш, сексистлик хатти-ҳаракатларга берилиб кетган одам. Идеал кўринишда, у ҳақиқий санкциялар ва обрўсини йўқотишга учраши керак, бу уни ўз ҳатти-ҳаракатлари устида ўйлашга, хатосини тан олишга ва ўзини ўзгартиришга мажбур қилади. Бу замонавий жамият учун жуда муҳим – мақом инсонни жазосиз қолдирмаслигини аниқ кўрсатиши керак. Агрессия, камситиш ёки муросасизликнинг ҳар қандай намоён бўлиши учун ҲАММА жавобгардир. Обрў ва бойлик – бу камситувчи позицияларнинг намоён бўлишини тўхтатишга имкон берадиган ягона восита.\nШоу-бизнесда кўплаб эркаклар нафақат сексизм ва мизогинияни намойиш этади, балки тўлақонли хаёт кечириб, эркаклик белгиси сифатида тан олинади. Гўёки «истеъдод»и учун эркакка ҳар қандай жинниликни кечириш мумкин.


ИШЛАШ УЧУН ИМКОНИЯТ КЎП - Ўзбекистон овози газетаси\nИШЛАШ УЧУН ИМКОНИЯТ КЎП\nфақат ундан фойдалана билиш керак\nИшлайман, деганга имкон топилади. Бугун қай бир соҳани олмайлик, иш берувчига ҳам, ходимларга ҳам кенг имкониятлар яратилган. Тошкент вилояти, Қибрай туманидаги Байтқўрғон қишлоғида ташкил этилган меҳнат ярмаркаси бунинг ёрқин мисолидир.\nЎзбекистон Халқ демократик партияси Тошкент вилоят кенгаши ташаббуси билан Қибрай туман ҳокимлиги, туман прокуратураси, бандликка кўмаклашиш ва аҳолини ижтимоий муҳофаза қилиш маркази ҳамда туман партия кенгаши ҳамкорлигида ўтказилган ярмаркада тумандаги 20 дан ортиқ ишлаб чиқариш, саноат корхоналари, молия, соғлиқни сақлаш муассасалари, фермер хўжаликлари ва хусусий хизмат кўрсатиш фирмалари бўш иш ўринлари билан қатнашди. Шунингдек, ярмаркада туман миқёсида 600 га яқин бўш иш ўрни ҳақида маълумотлар тақдим этилди.\n— Сизнинг жамоа қандай иш ўринларини таклиф этаяпти, — сўраймиз «YUTM- PARRABDA» МЧЖ ходими Гулнора Бойназаровадан.\n— Айни пайтда бизда 10 та бўш иш ўрни мавжуд, — деди у. — Йигитлар учун чилангарликни таклиф этаяпмиз, товуқчилик фермасида қизларга мос иш ҳам бор. Жамоамизда ёшлар кўпчиликни ташкил қилади. Улар ишга масъулият билан ёндашади. Билмаганларини қунт билан ўрганади. Ўз ўрнида биз ҳам уларга яхши меҳнат шароитларини яратиб берамиз. Бугунги ярмаркада ҳам бир қатор ёшлар биз билан ишлаш истагини билдирди.\n«ARCE FASHION» қўшма корхонаси ходимининг айтишича, ишчилар учун корхонада қулай шароитлар яратилган. Ишга келиш ва кетиш учун транспорт ажратилган, тушлик ташкил этилган. Турли кийимлар тайёрлашга мўлжалланган мазкур корхона ярмаркада таклиф этилаётган 20 та бўш иш ўрни кўпчилик ёшларда қизиқиш уйғотди.\n— Байтқўрғон хизмат кўрсатиш ва иқтисодиёт касб-ҳунар коллежини битираяпман, — дейди Дилдора Абдураҳмонова. — Тикувчилик йўналишида таҳсил олдим. Энди мутахассислигим бўйича ишламоқчиман. «ARCE FASHION» қўшма корхонаси таклиф этаётган иш ўрни, шарт-шароит менга маъқул келди ва у ерда ишлаш учун йўлланма олдим.\nДилдоранинг дугонаси Севара Кенжаева эса «Шарифхон-бизнес» тикувчилик корхонасида ишлаш истаги борлигини айтди.\n— Ярмаркада таклиф этилаётган иш ўринлари ҳақиқатан ҳам биз учун катта имконият, — дейди Агротижорат касб-ҳунар коллежи ўқувчиси Бунёд Турсунмуродов. — Ҳар бир ёш таълим муассасасини тамомлар экан, табиийки, ўз мутахассислиги бўйича иш қидиради, оиласи фаровонлиги, жамият ривожига ҳисса қўшишни истайди. Бизга берилаётган бугунгидек имконият келажакка ишончимизни янада мустаҳкамлайди.\nБандликка кўмаклашиш ва аҳолини ижтимоий муҳофаза қилиш маркази директори ўринбосари Жасур Эрматовнинг маълумотига кўра, туманда жорий йилда 5165 иш ўрни яратилиши белгиланган. Уларнинг 60-70 фоизи ёшлар учун мўлжалланган бўлиб, ўтган 4 ой давомида 501 корхо-нада 1658 иш ўрни очилди. Иш ўринларининг асосий қисми кичик корхоналар ва микрофирмалар ташкил қилиш ҳисобига тўғри келади. Шунга кўра, бу йўналишда 756 иш ўрни яратилди.\nБугунги бўш иш ўринлари ярмаркаси ЎзХДП ташаббуси билан туманнинг Чирчиқ шаҳри билан чегарадош бўлган Байтқўрғон қишлоғида ташкил этилиши ҳудуддаги ёшлар бандлигини таъминлашда муҳим аҳамиятга эга бўлади.\nТадбир доирасида шунингдек, маҳорат дарслари ташкил этилиб, унда Марказий банк Тошкент вилоят бош бошқармаси мутахассислари бизнес-режа тузиш, банкдан кредит олиш тартиблари хусусида зарур маълумот ва маслаҳатлар беришди. Шунингдек, Давлат солиқ инспекцияси вилоят бўлими ходимлари хусусий тадбиркорликни йўлга қўйишда касб-ҳунар коллежлари битирувчилари учун яратилган имкониятлар, уй шароитида ишлаб чиқаришни йўлга қўйиш ва касаначиликни ташкил этиш масалаларида иштирокчиларни қизиқтирган саволларга жавоб беришди.\n— Ўз оиласи фаровонлигига ҳисса қўшишни истаган ҳар бир одам меҳнат қилишни истайди, — дейди ЎзХДП Тошкент вилоят кенгаши Аҳоли бандлиги ва ижтимоий сиёсат масалалари бўлими мудири Маъмура Ҳафизова. — Айримлар соҳа имкониятларидан қандай фойдаланишни билади. Аммо яратилаётган қулайлик ва мустақил иш бошлашнинг ҳуқуқий асосларидан бехабарлар ҳам оз эмас. Бугунги маҳорат дарслари айни шу мақсадда ташкил этилди ва ўйлаймизки, иштирокчилар ўзлари учун зарур ахборотга эга бўлишди.\nТадбирнинг фойдали бўлганини иштирокчилар алоҳида қайд этишди. Кимдир меҳнат ярмаркасида ўзига муносиб иш топганини қувониб сўзласа, яна кимдир мустақил ишини бошлаши учун керакли маслаҳат олганидан мамнун. Тадбир ташкилотчилари мақсади ҳам электорат вакилларининг юз-кўзларида ана шу қувончни кўриш эди, аслида.


АҚШ президенти Дональд Трамп БМТ Бош ассамблеясининг 72-сессиясида Кубага нисбатан санкцияларни бекор қилиш шартларини маълум қилди.\n"АҚШ Кубадаги бузғунчи ва ҳалокатли режимга қарши бўлиб, кубаликларнинг эркин яшаш орзусини қўллаб-қувватлайди. Менинг маъмуриятим Кубада фундаментал ислоҳотлар ўтказилмас экан, унга нисбатан санкциялар бекор қилинмаслигини маълум қилган", - деди Оқ уй раҳбари.\nБундан ташқари, Дональд Трамп Венесуэла аҳолисининг очликка йўлиққани, мамлакатнинг ўзи эса вайрон бўлаётгани, у ерда демократияни қайта тиклаш зарурлигини таъкидлаб ўтди.\n"Венесуэланинг муаммоси социализмнинг яхши йўлга қўйилмаганида эмас, уларнинг социализмга сўзсиз итоат қилаётганлигидадир. Совет Иттифоқидан то Куба ва Венесуэлагача, қаерда социализм ёки коммунизм ғоялари илгари сурилмасин, ўша ерда кучли азоб-уқубатлар, парокандалик ва таназзул кузатилади. Венесуэла халқи очликдан азоб чекмоқда, мамлакат эса вайрон бўлмоқда", - деб ҳисоблайди Трамп.\nТрампнинг фикрича, Венесуэла президенти Николас Мадуронинг ҳали шаклланиб улгурмаган мафкурани тарғиб қилувчи "бузғунчи режими" гуллаб-яшнаётган миллатни вайрон қилган.\n"Биз Венесуэлани демократияни тўлиқ тикланишига чақирамиз", - дея таъкидлади Трамп.\nКуба Венесуэла Трамп\nUzbek Tigers бу мавсумда гуруҳ босқичидаёқ кубаликларга дуч келади


Нальчик яқинида ИШИДга содиқликка қасамёд қилган 11 жангари йўқ қилинди » Ўзбекистон янгиликлари – Zamin.uz\n22-11-2015 | 18:12\nZAMIN.UZ / Дунё / 22 Ноябр 2015 года466\nКабарда-Балкария Республикасида (Россия) ўтказилаётган аксилтеррорчилик операцияси чоғида ИШИДга содиқликка қасамёд этган 11 нафар жангари йўқ қилинди, дея хабар беради «Коммерсант.ru». Аксилтеррорчилик операцияси тартиби республика пойтахти Нальчик атрофи ва Черек туманида 22 ноябрь, якшанба куни эрталаб, ҳуқуқ-тартибот ходимлари Черкес туманидаги ўрмонда бир гуруҳ жангариларга дуч келгач жорий этилди. Жангарилар ходимларга қарата ўқ узгач, ўртада отишма бошланган ва 11 нафар жангари йўқ қилинган. Ҳуқуқ-тартибот ходимлари орасида ҳалок бўлган ёки жароҳатлангар тўғрисида маълумот берилмаган. Айни пайтда махсус операция давом этмоқда. Манба: Daryo.uz\nЎқишни тавсия қиламиз Россия Сурияда берган биргина авиазарба натижасида 600 дан зиёд жангари йўқ қилинди